Kurs i obuka o veštini uspostavljanja kvalitetnih relacija u poslovanju\nVeština uspostavljanja kvalitetnih relacija u poslovanju?\nKurs i obuka o veštini uspostavljanja kvalitetnih relacija u poslovanju - Audio verzija\nOsobe koje na svom radnom mestu stupaju u kontakt sa drugim ljudima, bilo da su u pitanju nadređeni, kolege ili klijenti trebalo bi da budu uključeni u predavanja koji obuhvata specijalizovana obuka i kurs o veštini uspostavljanja kvalitetnih relacija u poslovanju. Ova edukacija je veoma korisna i za HR menadžere, kao i sve one koji imaju zadatak da organizuju i koordiniraju rad većeg broja pojedinaca, gde međuljudski odnosi mogu presudno da utiču na uspeh čitavog projekta. Najzad, pomenuti seminar pomoći će svima koji žele da menjaju svoje navike i steknu nove obrasce ponašanja, a u cilju ostvarivanja korektne komunikacije sa drugima i uspostavljanja kvalitetnih relacija.\nU slučaju da naznačeni program žele da prate zaposleni u nekoj firmi, sprovešće se korporativna nastava koju polaznici mogu da prate preko interneta, ali i na standardni način. Ukoliko njihov izbor budu klasični časovi, moći će da na njih dolaze u najbliže predstavništvo Obrazovnog centra Akademije Oxford, ali i da se obučavaju u okviru svoje kompanije, kao i na svakom drugom mestu gde za to postoje predviđeni tehnički uslovi. Svakako će raspored rada za ovi kandidate, odnosno datum početka edukacije, termine i učestalost održavanja časova zajednički definisati zvanični reprezent nihove firme i koordinator za nastavu u instituciji organizatora.\nPojedinačnim polaznicima biće omogućeno da takođe biraju između standardne i online nastave, a ukoliko njihov izbor bude klasični kurs i obuka o veštini uspostavljanja kvalitetnih relacija u poslovanju, imaće obavezu da na predavanja u određenim terminima dolaze u najbliže predstavništvo pomenute institucije. Ako se, pak opredele za online edukaciju moraće da, pre nego što seminar počne na svoj računar instaliraju tačno određenu vrstu softvera. Pretpostavlja se da će to moći da urade samostalno jer je u pitanju jednostavan informatički postupak, ali je organizator za sve koji se ne snađu najbolje obezbedio odgovarajuću tehničku podršku u bilo kom predstavništvu naznačene institucije.\nBilo da se edukuju pojedinačno ili u statusu radnika neke firme, zainteresovani za ovu obuku moraju da se na odgovarajući način za to prijave i da nadležnom službeniku daju svoje lične podatke, odnosno ime, prezime, tačan datum rođenja i broj kontakt telefona. To mogu da urade u bilo kom predstavništvu organizatora, preko telefona ili elektronskim putem. Kada se završi registracija prijavljenih, sprovešće se zvanični upis na kurs i naglašen je zahtev da toj proceduri lično prisustvuju svi kandidati. Tom prilikom će imati obavezu i da ovlašćenom licu predaju odgovarajuća dokumenta koja će im svakako prethodno biti tačno naznačena. Blagovremeno će takođe biti informisani i o tačnom mestu i vremenu sprovođenja upisnog postupka.\nSvi pojedinačni kandidati mogu da odaberu i svoje socijalno okruženje tokom nastave, pa tako oni koji budu želeli da rade potpuno samostalno mogu da se opredele za individualni seminar o veštini uspostavljanja kvalitetnih relacija u poslovanju i tok nastave maksimalno prilagode sopstvenim potrebama i mogućnostima, budući da će se obučavati odvojeno od ostalih. Ovi polaznici će takođe dobiti priliku da navedu kad bi želeli da nastava počne, kao i koji termini i učestalost održavanja časova im najviše odgovaraju, te će ukoliko se sa tim saglasi nadležni predavač i koordinator za nastavu u instituciji organizatora dobiti raspored koji će vrlo lako uklopiti u svoj način života i ispunjavanje ostalih dužnosti.\nOrganizator je ponudio i mogućnost sprovođenja poluindividualne nastave, kada profesor zapravo radi sa dvoje polaznika. Ona predstavlja najjednostavniji oblik grupnog modela edukacije i kandidatima nudi priliku da međusobno sarađuju, pomažu se i savetuju, ali i da kroz interakciju razmenjuju ideje, stavove i mišljenja i na taj način takođe proširuju svoje kompetencije vezane za datu oblast. Moći će i da se sa svojim predavačem i ovlašćenim predstavnikom organizatora dogovaraju u vezi sa detaljima obrazovnog procesa, te tako utvrde raspored koji će svim učesnicima u nastavi da odgovara.\nOsobama koje smatraju da se najbolji rezultati postižu u aktivnoj komunikaciji i zajedničkom radu namenjena je grupna obuka i kurs o veštini uspostavljanja kvalitetnih relacija u poslovanju, koja se sprovodi za najmanje četvoro, a maksimalno osmoro kandidata. Svi koji se odluče za ovakav pristup moraće da se maksimalno prilagode rasporedu rada koji unapred bude utvrdio koordinator za nastavu u odgovarajućem predstavništvu navedene institucije i neće dobiti priliku da na bilo koji način na to utiču. Ovo pravilo je neophodno kako bi se stvorila jednakost svih članova grupe, jer nije moguće napraviti raspored kojim će svaki pojedinac biti u potpunosti zadovoljan, a potrebno je da svi u grupi imaju isti status.\nKurs i obuka o veštini uspostavljanja kvalitetnih relacija u poslovanju - plan i program\nNeosporna je činjenica da odrasli zaposleni ljudi najviše vremena provode upravo sa svojim kolegama, te je veoma bitno da u tom okruženju valjano funkcionišu. Da bi nadležni stručnjaci uputili kandidate u postupak ostvarivanja dobre komunikacije sa drugima, moraće na predavanjima kojima počinje stručni seminar o veštini uspostavljanja kvalitetnih relacija u poslovanju da im najpre objasne kako na pravi način da upoznaju sebe, svoje postupke i emocije. To je zapravo prvi, a možda i najvažniji korak u građenju dobrih odnosa sa drugim ljudima, jer je neophodno da svako bude svestan sopstvenih vrlina i mana, načina kako reaguje na odgovarajuće stimulanse, te motiva koji ga pokreću na određene akcije. Ujedno, to je možda i najteži korak u naznačenom procesu, jer sebe ne treba ni potcejivati ni precenjivati. Profesori će objasniti načine za kontrolisanje emocija, ali i za pokazivanje osećanja prema drugim osobama, što predstavlja osnove emocionalne inteligencije. Napomenuće da je poželjno u prvi plan staviti tuđa mišljenja i osećanja, prihvatiti različitost, što je posebno važno u poslovnom svetu. Predavači će takođe napomenuti prisutnima da je potrebno izdvojiti situacije u kojima se burno reaguje ili u kojima reakcija izostaje, te ovladati pravim načinima za ispoljavanje osećanja, tako da ih i drugi mogu razumeti i prihvatiti. Polaznici će saznati i da je važno pažljivo slušati druge i biti svestan njihovih osećanja i potreba, jer to omogućava kreiranje kvalitetnih međuljudskih odnosa. Takođe će im biti naznačeno da je emocionalna inteligencija posebno važna u poslovnom svetu jer od stepena razvijenosti komunikacionih veština i stvaranja dobrih odnosa sa kolegama zavisi uglavnom uspeh celokupnog poslovanja.\nNa narednim časovima biće reči o emocijama koje presudno utiču na ponašanje zaposlenih u određenoj kompaniji, te će s tim u vezi predavači objasniti da je emocionalni rad usmeren na planiranje, kontrolu i ulaganje napora da se u interakciji sa kolegama, strankama i nadređenima ispolje ona osećanja koja se očekuju od konkretnog pojedinca. Takođe će govoriti o emocionalnoj disonanci, odnosno o stanju kada dotična osoba oseća jednu, a mora da ispolji drugu emociju. Produženo trajanje ovakvog stanja može da dovede do emocionalne iscrpljenosti i velikog stresa. Polaznicima će biti napomenuto i da emocije mogu pozitivno da utiču na postupke u okviru organizovane grupe, odnosno na delovanje individue na radnom mestu, te da pospešuju mišljenje, izoštravaju pažnju i utiču na efikasno donošenje odluka. Biće istaknuto, međutim da ima i onih koje u ponašanje pojedinca unose strah i anksioznost, te ometaju kognitivno funkcionisanje.\nDok se odvija obuka i kurs o veštini uspostavljanja kvalitetnih relacija u poslovanju, profesori će obajsniti kandidatima kako da na odgovarajući način razumeju emocije i ponašanje drugih osoba iz svog okruženja. Naglasiće im da mi možemo da utičemo na vlastite emocije, kao i na reakcije koje ćemo imati na postupke i osećanja drugih ljudi, ali ne možemo da utičemo na njihovo ponašanje kada su pod uticajem nekih emocija. Ovlašćeni stručnjaci će objasniti da je u situacijama koje su izrazito emocionalno zasićene najpre potrebno sačekati da se stanje primiri, to jest da prođe takozvana akutna emocija. Kod tih afektivnih postupaka, ljudska percepcija postaje nerealna, pa se o odnosima i situacijama donosi sud koji se razlikuje od uobičajenog. Prisutni će saznati i da se veoma često dešava da zaposleni u nekom kolektivu ispoljavaju pasivnu agresiju, koja predstavlja rezultat potrebe da se deluje agresivno usled nekon nezadovoljstva ili učinjene nepravde, uz očuvanu svest da takvo ponašanje uopšte nije poželjno u radnom okruženju. Na predavanjiam će biti istaknuto i da je za uspostavljanje dobre organizacione kulture veoma bitno kod zaposlenih razvijati naviku da razgovaraju o problemima, da od njih ne prave tabu i pridaju im veći značaj nego što je potrebno. Pravovremeno i smireno rešavanje spornih situacija dovodi do uspostavljanja kvalitetne komunikacije, otvorenosti u međusobnim odnosima, zadovoljstva poslom koji se obavlja i značajnog smanjenja stresa u radnom okruženju.\nKako je poznato da uspešnost neke kompanije u velikoj meri zavisi od odnosa koji vladaju među zaposlenima, predavači će se posebno osvrnuti na uspostavljanje međuljudskih relacija unutar poslovnog sistema. Tako će navesti određene metode za postizanje naznačenog cilja, te govoriti o uspostavljanju poverenja i veštini ophođenja sa drugim osobama. Napomenuće da je nužno izražavati empatiju u komunikaciji sa kolegama i nadređenima, kontrolisati emocije i preduzimati odgovarajuće korake koji će učiniti da se drugi osećaju važnima. Predavači će kandidatima takođe dati neke praktičene savete kako da ostvare kvalitetnu interakciju i stvore povoljnu klimu kako za rad, tako i za druženje unutar svoje kompanije.\nSvi prisutni na časovima koje uključuje kurs i obuka o veštini uspostavljanja kvalitetnih relacija u poslovanju saznaće i kako bi trebalo da reaguju na pohvale i kritike, ali i koji su najpogodniji načini da ih upute drugim osobama. Profesori će napomenuti da su ovakvi komentari veoma važni, jer je svakom zaposlenom vrlo važno da dobije povratnu informaciju o učinku svoga rada. Ona može biti upućena od kolege, poslovnih saradnika, rukovodioca, klijenta ili kupca, ali da je svakako u tim situacijama bitno posedovati prirodni osećaj za saopštavanje takvih komantara. Predavači će naglasiti da je u ovakvoj komuniakciji vrlo važno biti usmeren na budućnost, te i pozitivne i negativne informacije prezentovati tako da se konkretnoj osobi da mogućnost da shvati kako treba da se ponaša ili šta bi trebalo da promeni u svom nastupu.\nTokom obuke će se govoriti i o psihološkim igrama, odnosno o tehnikama prepoznavanja manipulativnog ponašanja. Polaznicima će biti objašnjeno da takve osobe koriste druge kako bi sebi izdejstvovale neku korist i stvorile neravnotežu u okolini, te im predstaviti nekoliko načina za efikasnu zaštitu od pojedinaca sa takvim namerama unutar kolektiva. Najzad će ih upoznati i sa važnoću uspostavljanja uzajamnog poštovanja između osoba koje su poslovno povezane. Naznačiće da se na taj način stvara povoljna klima za uspeh u svim poduhvatima, pošto su elementi datog sistema usmereni na zajednički cilj, a to je ostvarivanje opšte i pojedinačne dobiti.\nNa kojoj lokaciji i kada se održava seminar o veštini uspostavljanja kvalitetnih relacija u poslovanju?\nOsobe koje su na edukaciju prijavljene u statusu fizičkih lica mogu nastavu da prate na klasičan način ili preko interneta, od čega će zavisiti i mesto na kome će se obučavati. Ukoliko, dakle njihov izbor bude klasična obuka i kurs o veštini uspostavljanja kvalitetnih relacija u poslovanju, moraće da u određenim terminima dolaze na časove u najbliže predstavništvo organizatora. Ako se, pak opredele za nastavu preko interneta moći će sami da biraju mesto na kome će pratiti predavanja, jer će za to koristiti svoje računare. Upravo zbog toga su obavezni da, pre početka seminara na njih instaliraju specijalni tip softvera, što će najverovatnije moći da urade samostalno jer je u pitanju jednostavan postupak. Ako ipak budu imali nekih problema, mogu se obratiti za pomoć nekome iz ekipe tehničke podrške u bilo kom predstavništvu pomenute institucije.\nZaposleni u određenom preduzeću pohađaće korporativnu nastavu i takođe moći da odaberu mesto na kome će se obučavati, ukoliko budu radili online. Isto tako će imati priliku da biraju lokaciju za rad i ako se budu edukovali na klasični način, a tada će im na raspolaganju biti prostorije najbliže poslovnice organizatora, odgovarajući prostor u kompaniji za koju rade ili neka treća lokacija na kojoj ima mogućnosti za kvalitetno sprovođenje nastave. Termine i ritam održavanja predavanja, te vreme kada će ovi polaznici početi sa radom u dogovoru će odrediti ovlašćeni reprezent njihove kompanije i koordinator za nastavu u instituciji organizatora.\nPojedinačni kandidati takođe mogu da odaberu i socijalno okruženje tokom edukacije, pa će tako oni čiji izbor bude individualni kurs i obuka o veštini uspostavljanja kvalitetnih relacija u poslovanju moći da se obučavaju preko interneta, te da sami biraju lokaciju na koji će to raditi, ali i da nastavu prate na klasični način i to u adekvatnim prostorijama najbližeg predstavništva organizatora. U svakom slučaju će moći da u velikoj meri utiču na svoj raspored rada, jer će se u vezi sa datumom za početak sprovođenja programa, kao i oko termina i učestalosti održavanja predavanja dogovarati i sa svojim profesorom i koordinatorom za nastavu u određenom predstavništvu pomenute institucije.\nPolaznici koji budu nastavu pratili zajedno sa još jednom osobom radiće prema principima poluindividualni edukacije i takođe moći da se obučavaju na bilo kom mestu koje im za to odgovara ukoliko časove budu pratili preko interneta ili, pak da sa svojim partnerom u utvrđenim terminima na nastavu dolaze u najbliže predstavništvo organizatora, ako njihov izbor budu bili klasični časovi. U oba slučaja imaće priliku da navedu kada im odgovara da kurs počne, u koje vreme i kojim danima bi želeli da imaju časove, ali će u vezi sa tim morati svakako da dobiju saglasnost svog profesora i ovlašćenog predstavnika organizatora.\nKako na standardni način tako i online sprovešće se grupni seminar o veštini uspostavljanja kvalitetnih relacija u poslovanju, od čega će da zavisi i lokacija na kojoj će ovi polaznici da prate nastavu. U prvom slučaju, dolaziće u odgovarajuću poslovnicu navedene institucije, dok će u drugoj varijanti predavanja pratiti preko svojih računara, te će moći da se edukuju u ma kom prostoru. Oni, međutim neće moći da utiču na raspored po kome će se obuka odvijati, jer će termine i učestalost održavanja časova, kao i vreme startovanja nastave da odredi zvanični predstavnik institucije organizatora. Treba napomenuti i da na ovaj način edukaciju zajedno može da prati maksimalno osam osoba, ali da grupa ne može početi sa radom dok ne bude prijavljeno njih minimalno četvoro.\nNa koji način se sprovodi obuka i kurs o veštini uspostavljanja kvalitetnih relacija u poslovanju?\nAko rukovodstvo neke kompanije smatra da je navedena edukacija korisna za njihove radnike, može da se obrati ovlašćenom predstavniku organizatora i izrazi želju da se za njih sprovede korporativni kurs i obuka o veštini uspostavljanja kvalitetnih relacija u poslovanju. Dotični polaznici moći će časove da prate uživo ili online, a ukoliko njihov izbor budu klasični nastava moći će da se edukuju u određenoj poslovnici pomenute institucije, u svom radnom prostoru ili na bilo kom mestu gde se to postoje odgovarajući tehnički uslovi. U vezi sa njihovim izborom ovlašćeni predstavnik date kompanije obavestiće koordinatora za nastavu u instituciji organizatora, a ova službena lica zajednički će utvrditi termine i učestalost održavanja časova, kao i datum početka kompletnog programa.\nSvi koji su na nastavu prijavljeni kao fizička lica takođe će imati priliku da rade preko interneta, ali će zbog toga morati da na svoje računare blagovremeno instaliraju namenski softver, za šta će dobiti sve potrebne smernice. Ako se ipak ne snađu, mogu da računaju na stručnu informatičku pomoć u bilo kom predstavništvu organizatora. Ovim polaznicima se nude i klasični časovi, ali će ako se za njih opredele morati da nastavu prate u odgovarajućim prostorijama najbliže poslovnice pomenute institucije, prema utvrđenom rasporedu.\nOsobe koje budu želele da rade samostalno mogu da se opredele za individualni seminar o veštini uspostavljanja kvalitetnih relacija u poslovanju, te da odvijanje nastave maksimalno prilagode svojim sposobnostima i potrebama, budući da će nadležni predavač biti fokusiran samo na jednog kandidata i biće u mogućnosti da mu dozvoli da napreduje u skladu sa svojim sposobnostima. Profesor će, sa druge strane dobijati brzu povratnu informaciju o učinku svoga rada, te će u skladu sa tim moći da unapređuje i poboljšava svoju predavačku delatnost. Ovim polaznicima je a raspolaganju i prilično fleksibilan način određivanja rasporeda rada, te će oni sa svojim predavačem i ovlašćenim predstavnikom naznačene obrazovne institucije zajednički utvrditi tempo nastave, termine održavanja predavanja, kao i datum kada će obuka da počne.\nOrganizator je ponudio i mogućnost sprovođenja poluindividualne edukacije, kada predavač istovremeno radi sa dvoje polaznika. Njima je takođe data prilika da u velikoj meri utiču na raspored po kome će se odvijati predavanja, budući da će o terminu startovanja edukacije, kao i u vezi sa vremenom i učestalošću odvijanja predavanja ovi polaznici moći da se dogovore sa svojim profesorom i ovlašćenim predstavnikom organizatora, te tako utvrde raspored kojim će svi učesnici u obrazovnom procesu biti zadovoljni.\nPrema malo drugačijim pravilima sprovodi se grupna obuka i kurs o veštini uspostavljanja kvalitetnih relacija u poslovanju, koja se pre svega ogledaju u činjenici da kandidati koji se opredele za ovaj pristup ne mogu ni na koji način da odlučuju o terminima i ritmu održavanja časova, kao ni o datumu startovanja kompletnog programa. Sve pomenute detalje utvrdiće koordinator za nastavu u određenom predstavništvu organizatora, a od članova grupe se očekuje da mu se maksimalno prilagode i striktno ga se pridržavaju do kraja edukacije. Važno je napomenuti da je veličina grupe definisana vrlo precizno, te da ona može početi da funkcioniše tek kada bude imala najmanje četiri člana, a istovremeno u njenom sastavu ne sme biti više od osmoro polaznika.\nKoliko će da traje kurs i obuka o veštini uspostavljanja kvalitetnih relacija u poslovanju?\nUkupan nastavni fond za pomenuti obrazovni program obuhvata 8 školskih časova, to jest 360 minuta. Naznačeno je, takođe i da će se tokom 4 dana održavati dvočasi, što znači da će polaznici biti angažovani 4 puta po 90 minuta.\nKandidati za koje se bude sprovodio korporativni seminar o veštini uspostavljanja kvalitetnih relacija u poslovanju isto će imati 8 časova, ali će njihov raspored zavisiti od dogovora između zvaničnog predstavnika njihove kompanije i koordinator za nastavu u pomenutoj obrazovnoj instituciji.\nOsobe koje odaberu individualnu ili poluindividualnu edukaciju imaće isti broj časova, ali ne obavezno i njihov raspored. U vezi sa tim će se, naime sami kandidati dogovarati sa svojim profesorom i ovlašćenim predstavnikom organizatora, te tako utvrditi termine i tempo rada koji im najviše odgovaraju.\nGore navedeni raspored održavanja časova važi zapravo samo za kandidate čiji izbor bude grupna obuka i kurs o veštini uspostavljanje kvalitetnih relacija u poslovanju, budući da tada o svim detaljima obrazovnog procesa odlučuje isključivo ovlašćeni predstavnik pomenute institucije.\nSpisak gradova za kurs i obuku o veštini uspostavljanja kvalitetnih relacija u poslovanju


Šib: Bombardovanje 1999. bilo opravdano, nedopustivo poređenje sa Drugim svetskim ratom - Naslovi.net\nŠib je naveo da ga je u emisiji "Prav ugao" voditeljka Ljubica Gojgić pitala o njegovom autorskom tekstu povodom 80. godišnjice nemačkog napada na Jugoslaviju i dodao da je "tom prilikom napravljena neka vrsta paralele sa NATO bombardovanjem 1999. godine".\n"Po mom uverenju pravljenje ovakve paralele je neprimereno i taj stav sam izneo i u emisiji. Da bi se pravilno razumela odluka o NATO bombardovanju, treba sagledati razvoj događaja pre donošenja te odluke. Mesecima se tražilo diplomatsko rešenje za okončanje rata na Kosovu koji je započeo (tadašnji predsednik Jugoslavije) Slobodan Milošević. Tek kada su diplomatska sredstva bila iscrpljena, doneta je odluka o pokretanju vojne akcije", naveo je Šib.\nDodao je da, "nažalost, nije bilo moguće naći zajedničko rešenje u Savetu bezbednosti UN", ali da je "odluka, ipak, morala biti doneta, kako bi se sprečila humarnitarna katastrofa".\n"Po čvrstom uverenju Vlade Nemačke i svih NATO partnera, u tim vanrednim okolnostima i kriznoj situciji kada su masivno kršena ljudska prava na Kosovu, NATO operacija je bila opravdana kao ultima ratio (krajnje sredstvo)", izjavio je Šib.\nNaveo je da je situacija na Kosovu opisana u Rezoluciji Saveta bezbednosti UN 1199 od 23. septembra 1998. godine i da ona, kao i kasnije doneta Rezolucija 1203, od 24. oktobra 1998. godine, "nedvosmisleno konstatuju da situacija na Kosovu predstavlja ozbiljnu pretnju za mir i bezbednost regiona".\n"Međunarodna zajednica je prethodno bezuspešno iscrpla sva raspoloživa sredstva za mirno rešavanje konflikta i sprečavanje humanitarne katastrofe. Usled toga se ta odluka prema važećem pravnom tumačenju Nemačke ne kosi sa međunarodnim pravom", dodao je.\nŠib je kazao i da "želi da naglasi da vojna akcija iz 1999. godine nije bila uperena protiv srpskog stanovništva" i da je "cilj bio zaštita civilnog stanovništva na Kosovu".\n"Svaki izgubljeni ljudski život predstavljao je i predstavlja veliku tragediju. O tom aspektu, nažalost, u emisiji nije bilo dovoljno reči. Moj duboki naklon nedužnim civilnim žrtvama koji su izgubili život tokom bombardovanja 1999. godine", rekao je Šib.\nVulin: Nemački ambasador kao okupacioni komandant Srbije\nNemački ambasador ujedinio vlast i opoziciju u Srbiji: Skoro svi su mu uzvratili za uvredu\nOštre reakcije zbog izjave Šiba, ambasador žali za civilnim žrtvama 1999.


59. hitna sjednica Vlade Federacije BiH\n59. HITNA SJEDNICA VLADE FEDERACIJE BIH:\nUSVOJEN IZVJEŠTAJ O „STRESS TESTU“ ZA MOGUĆI SCENARIO PREKIDA SNABDIJEVANJA PRIRODNIM GASOM FEDERACIJE BiH\nFederalna vlada je na današnjoj 59. hitnoj, telefonski održanoj sjednici, usvojila Izvještaj o „Stress testu“ za mogući scenario prekida snabdijevanja prirodnim gasom Federacije BiH koji je sačinilo Federalno ministarstvo energije, rudarstva i industrije.\nOva obaveza Vlade Federacije inicirana je od strane Vijeća Evrope i Sekretarijata Energetske zajednice Europske unije i odnosi se na sve zemlje članice ove energetske zajednice koje su dužne da predvide mjere povećanja ekonomske sigurnosti prije nastupajuće sezone grijanja 2014/15 godina.Izvještaj treba da bude dio integralnog izvještaja koji je Bosna i Hercegovina dužna da dostavi EU i Sekretarijatu Energetske zajednice do 31. augusta 2014.\nMeđu mjerama Vlade FBiH je zaduženje premijera da uputi inicijativu Vijeću ministara BiH sa zahtjevom da odmah pokrenu inicijativu prema Europskoj komisiji i zatraži finansijsku pomoć za nabavku gasa na tržištu zemalja članica EU.\nPremijer je zadužen da uputi i inicijativu Vijeću ministara BiH da odmah otvori pregovore s Mađarskom i/ili Republikom Srbijom i šire s državama članicama EU, koje imaju transportne veze s Mađarskom, o nabavci nedostajućih količina gasa i o rezervisanju skladišnih prostora za gas, uključujući pojašnjenje člana 97/A mađarskog propisa.\nFederalni premijer, također, treba Vijeću ministara BiH uputiti inicijativu da, putem državnih institucija, obaveže i osigura adekvatno učešće NOS-a i „Elektroprijenosa BiH“ u prevazilaženju mogućih problema vezanih za eventualni prekid isporuke gasa i uključivanje električne energije kao alternativnog energenta.\nJP Elektroprivreda BiH je zadužena da, u skladu sa svojim planskim dokumentom, kao alternativu za nedostajuće količine gasa obezbijedi napajanje električnom energijom, uključujući i nabavku neophodne opreme za to.\nFederalna vlada i Vlada Kantona Sarajevo će dogovorno, u saradnji sa Operatorom - Terminalima Federacije, obezbijediti uslove za proizvodnju toplotne energije korištenjem tečnih goriva (LUEL/ mazut) u kotlovnicama koje su za to tehnički osposobljene.\nFederalno ministarstvo energije, rudarstva i industrije je zaduženo da nastavi koordinaciju svih aktivnosti vezanih za „Stress test“ i da ovaj izvještaj sa zaključcima dostavi svim odgovornim subjektima s ciljem izrade operativnih planova o upravljanju rizicima u slučaju mogućeg prekida snabdijevanja prirodnim gasom.\nINFORMACIJA O PODUZETIM AKTIVNOSTIMA NA SANIRANJU POSLJEDICA PRIRODNE NESREĆE U FEDERACIJI BiH ZA\nPERIOD MAJ-AUGUST 2014. GODINE\nFederalna vlada je danas usvojila Informaciju o aktivnostima koje su Vlada FBiH, federalna ministarstva, federalne uprave i federalne upravne organizacije poduzele na saniranju posljedica prirodne nesreće u Federaciji Bosne i Hercegovine za period maj-august 2014. godine i uputila ga Parlametu FBiH na razmatranje.\nU ovom izvještaju na 180 stranica detaljno su navedene aktivnosti Vlade FBiH kojima su izmjenama budžeta stvoreni okviri za interventnu pomoć poplavljenim kantonima, zakonski okvir za finansiranje pomoći i uspostavljanje Federalnog fonda za pomoć nastradalim područjima od prirodne nesreće na teritoriji Federacije BiH, te brojne odluke za transfere pomoći nižim nivoima vlasti prema poplavama ugroženim kantonima i općinama. Između ostalih navedene su i značajne aktivnosti koje je Federalna vlada vršila u funkciji Skupštine Razvojne banke FBiH otvarajući posebne kreditne linije, kao i niz drugih aktivnosti.\nInformacija obuhvata i Izvještaj o aktivnostima koje je Federalni štab civilne zaštite poduzeo u cilju pružanja pomoći i sanaciji šteta u područjima nastradalim od prirodne nesreće (poplave i klizišta), koja je uzrokovana obilnim kišnim padavinama na području Federacije BiH. Ovaj izvještaj sadrži analizu cjelokupnog stanja, te aktivnosti koje su poduzete u cilju pružanja pomoći i sanaciji šteta i sačinjen je na osnovu izvještaja i podataka koje je Federalni štab civilne zaštite, putem Operativnog centra Federalne uprave civilne zaštite, dobivao od kantonalnih i općinskih štabova civilne zaštite, te federalnih i kantonalnih ministarstava, uprava i upravnih organizacija, agencija, pravnih subjekata i institucija.\nIzvještaj oslikava stanje i situaciju na terenu prije i za vrijeme trajanja prirodne nesreće na području Federacije BiH, posebno na područjima najugroženijih kantona Zeničko-dobojskog, Tuzlanskog i Posavskog kantona.


Američke policajce uče da ubijaju hladnokrvno i bez oklevanja - 04.06.2020, Sputnik Srbija\nJedan od najtraženijih instruktora američkih policajaca uči agente kako da budu emocionalno, duhovno i psihički spremni da ubijaju na poslu. Dejvid Grosman... 04.06.2020, Sputnik Srbija\nanalize i mišljenja, džordž flojd\n19:57 04.06.2020 (Osveženo: 20:57 04.06.2020)\n© AP Photo / John MinchilloProtest u Njujorku\nJedan od najtraženijih instruktora američkih policajaca uči agente kako da budu emocionalno, duhovno i psihički spremni da ubijaju na poslu. Dejvid Grosman, koji već dve decenije održava kurseve širom zemlje, objašnjava da uz dobru obuku „ubistvo i nije velika stvar”.\nKnjige ovog penzionisanog vojnika obavezno su štivo u školi FBI i mnogim policijskim akademijama. Autor uči policajce svojoj doktrini koju je nazvao Kilologija (Killology) i podstiče policajce da ne prezaju od ubistava, kako u ratu, tako i na ulicama svojih gradova.\n„Trening ratnika“ za hladnokrvno ubijanje\n„Šta rade predatori? Ubijaju. Samo ubica može da ulovi ubicu”, rekao je Grosman na seminaru koji je snimio magazin „Njujorker“ i dodao „Ako niste sposobni na ovaj korak, onda treba da potražite drugi posao”.\nNa snimku koji je napravljen za potrebe dokumentarnog filma „Ne odupirite se”, Grosman pred salom punom policijskih agenata kaže: „Godine istraživanja uverile su me da ako se dobro pripremite, u većini slučajeva ubistvo i nije velika stvar”.\nKreg Atkinson, reditelj ovog filma, rekao je za časopis „Insajder“ da Grosman ne ume da napravi razliku između vojnika u ratu i policajaca koji štite građane: „Za njega su Faludža i Ferguson jedno te isto. I on policajce vidi kao vojnike u prvim redovima u odbrani od Al Kaide”. Autor filma dodaje da su on i producent bili zapanjeni seminarom: „Naravno da nisu svi policajci loši, ali ako uzmete dobre policajce i pošaljete ih na trening za ratnike, vrlo brzo ćete se naći u situaciji u kojoj je sada cela Amerika. Treniranje ratnika je razlog broj jedan za nepotrebna ubistva od strane policije”, kaže Atkinson, pozivajući se na militarizaciju američke policije, koja je aktom Patriot uvedena posle terorističkih napada 11. septembra 2001.\n„Insajder“ navodi da su Grosmanovi kursevi postali predmet polemike pošto je utvrđeno da je bar jedan od policajaca-ubica pohađao kontroverzni kurs – agent koji je bez razloga usmrtio Filanda Kastila u Minesoti 2016. godine. Od tog trenutka neke policijske stanice otkazale su nastavu Grosmana i okrenule se manje agresivnim metodama. Ipak, policijsko nasilje nije utihnulo i sa njim se Amerikanci susreću i u gradovima u kojima su kursevi ovog tipa ukinuti. Na primer, u Mineapolisu, gde je ubijen Džordž Flojd koga je policajac udavio pritiskajući mu glavu kolenom u zemlju, kursevi za pripremu „ratnika” zabranjeni su prošle godine. U ovom gradu u kome su održani prvi protesti posle ubistva Flojda, i koji sada potresaju celu zemlju, prema policijskoj politici primene sile, pritiskanje vrata kolenom dozvoljena je mera za agente koji su prošli odgovarajuću obuku.\nRatne doktrine, razlog policijskog nasilja\nIpak, ovo ne znači da je Dejvid Grosman ostao bez posla. Na svom zvaničnom sajtu bivši vojnik navodi da je za poslednjih 20 godina održao kurseve u svih 50 američkih država i da godišnje i dalje provodi oko 300 dana na turneji. Popularne seminare plaćaju direktno lokalna odeljenja policije.\nEksperti navode da su ratne doktrine uvedene u policijske redove samo jedan od razloga policijskog nasilja. Rasna netrpeljivost i nejednakost već vekovima predstavljaju opasnost za pripadnike „obojene Amerike”.\nPrema podacima „Vašington posta“, koji od 2015. vodi svoju statistiku policijskih ubistava, svake godine od ruke agenata u Americi pogine po 1000 ljudi.\nAfroamerikanci mnogo su češće žrtve nego njihovi zemljaci bele rase. Naime, iako je polovina ubijenih ljudi bela, procentualno crnaca gine 2,5 puta više, imajući u vidu da predstavljaju samo 13 odsto američke populacije. Latinoamerikanaca, procentualno, od policijskog nasilja gine dva puta više od belog stanovništva.


Svet je dobio novog bogataša, a kopao je ripple - ebart\n05. Januar 2018. godine\nKris Larsen, suosnivač kompanije Ripple i njen bivši generalni direktor, poslednjih mesec dana značajno je unapredio svoj položaj na Forbesovoj lestvici najbogatijih ljudi na svetu. Naime, sve do početka decembra kriptovaluta ripple, koju je ova kompanija pokrenula, trgovala se po ceni od oko 0,25 dolara za jedan coin.\nPotom je krenuo snažan uspon, pa je u 2018. godinu ripple ušao s cenom od preko 2 dolara, i tržišnom kapitalizacijom većom od 100 milijardi dolara. Time je ripple postao i druga najveća kriptovaluta na svetu. Sve ovo uzrokovalo je i povećanje lične imovine spomenutog gospodina Larsena, koji u svom vlasništvu ima 5,19 milijardi ripple coina, i oko 17% udela u istoimenoj kompaniji. Time je njegovo bogatstvo premašilo 37 milijardi dolara i smestilo ga na 15. mesto Forbesove lestvice najbogatijih Amerikanaca – isto ono na kojem se nalazi i Steve Balmer, bivši šef Majkrosofta.\nTrenutni CEO Ripplea Brad Garlinghouse takođr poseduje izvesnu količinu ovih coina, pa je njegova vrjednost procenjena na 9,5 milijardi dolara.


Beogradski sajam turizma od 23. do 26. februara › Made-in-Germany.rs\nNajveća turistička manifestacija u Srbiji i regionu jugoistočne Evrope, Međunarodni sajam turizma, biće po 39. put održan u Beogradu od 23. do 26. februara, pod sloganom „Uživajte na vreme“.\nBeogradski Sajam turizma tradicionalno će upotpuniti još tri sajamske manifestacije koje se istovremeno održavaju, a to su 8. Međunarodni sajam vina BEOWINE, 13. Međunarodni sajam hotelsko ugostiteljske opreme HORECA i 13. Sajam suvenira „Posetite Srbiju“.\nNa “Beogradskom sajmu” i ove godine će se predstaviti najznačajnije turističke agencije, savezi i organizacije, turistički centri, hoteli, planine, banje, jezera, gradovi, regije, vazduhoplovne kompanije i međunarodni tur operateri sa svih kontinenata. Posetioci će biti u prilici da odaberu aranžmane za predstojeću sezonu i iskoriste „first minute“ ponude.\nPored prirodnih lepota i raznih mogućnosti za odmor, Srbija će predstaviti i zabavne sadržaje, kapacitete za zdravstveni oporavak, sport, rekreaciju i avanturu. Posetioci će moći da se upoznaju i sa bogatom turističkom ponudom Beograda, kao poslovnog centra i atraktivne „city break“ destinacije. Prateći multimedijalni program ovogodišnjeg sajma predstaviče brojne festivale, manifestacije i važne događaje koji se organizuju širom Srbije.\nHORECA, koja objedinjuje i promoviše različite grane turističke privrede i spaja učesnike u turističko-ugostiteljskoj industriji, ove godine će okupiti veći broj učesnika na još većem izlagačkom prostoru, a predstaviće najsavremeniju opremu za kuhinje, restorane, barove i hotele, sigurnosne i rezervacione sisteme, posteljinu, opremu za čišćenje, pekarski i poslastičarski program, opremu za bankete, radnu odeću i obuću, suvenire, stručnu literaturu i publikacije, kao i proizvođače i uvoznike poznatih brendova u oblasti IT rešenja, ozvučenja i rasvete.\nMeđunarodni sajam vina BEOWINE ove godine će u dve hale predstaviti najuglednije domaće i regionalne proizvođače vina, vinske podrume, kuće vina i kompanije distributere. U izlagačkom programu će biti zastupljene i rakije, kao istaknuti srpski brend. BEOWINE će predstaviti i mogućnosti vinskog turizma, turističku ponudu, smeštaj i gastronomske specijalitete, kao i kompletnu opremu za vinarstvo i vinogradarstvo.\nZemlja partner ovogodišnjeg Sajma turizma biće Crna Gora koja će, uz aranžmane na moru, predstaviti i druge svoje turističke atrakcije, kakve su jezera, kanjoni, šume i planine, najavljuju iz Beogradskog sajma.\nOd MiG na 18/02/2017 / AKTUELNO / Ostavite komentar\nLutka "Kajla" krade lične podatke!


Vesti online / Scena / Film / Sjaj Kana na Mokroj Gori\nOsnivač festivala Emir Kusturica uručio je italijanskom kolegi nagradu za buduće filmove Drvo života ističući da je Sorentino trenutno najbolji reditelj u svetu zato što je razvio svoju poetiku i jezik iz dva najznačajnija pravca evropskog filma.\n- To je na neki način nastavak italijanskog neorealizma, a vizuelno mislim da je jednom nogom u poetskom francuskom realizmu. Ono što treba naglasi jeste da je on i pisac i prevodi reči preko muzike na film. Svaki čovek koji može da napiše dobru rečenicu, može i da snimi dobru sekvencu. Dakle, Paolo Sorentino je i pisac i to je možda ključ njegovog uspeha. Njegova nova knjiga je autobiografskog karaktera i uskoro će biti prevedena u Srbiji - rekao je Kusturica.\nLukas svirao uz nemi film\nU muzičkom delu festivala na otvaranju su nastupili američki gitarista Geri Lukas, koji je svirao uz nemi film "Međučin" Renea Klera iz 1924. godine. Za dobru zabavu bio je zadužen i japanski bend Japalkan, koji peva na srpskom jeziku. Gosti Kustendorfa među prvima će moći da čuju i numere sa novog albuma Emira Kusturica i No smoking orkestra, a nastupiće i Vlatko Stefanovski trio, francuski bend Barbo i Bajaga i instruktori.\nSorento je zahvalio na nagradi i istakao da je veoma srećan što je na Mećavniku, kao i da je Drvo života njegova prva nagrada za karijeru, iako ima tek 47 godina, te da se nada da će dobiti još jednu za drugi deo karijere. Kusturica ga je uz osmeh ispravio i objasnio mu da je to u stvari prizanje za njegov sledeći film zbog čega je Sorentino bio još srećniji.\n- Drago mi je što sam na Kustendrofu, došao sam helikopterom i nadam se da će dete u meni ovde pronaći svoju radost - kazao je Sorentino.\nNa otvaranju festivala je prikazan i prošlogodišnji kanski pobednik, švedski film "Skver" Rubena Estlunda koji je kao prvi gost stigao na Mokru Goru. Kao strastveni skijaš on je na poklon dobio pancerice, a boravak na Mećavniku će iskoristiti da skija sa domaćinom.\nCeremonija otvaranja Kustendorfa je počela sa nekoliko sačuvanih kadrova iz ostvarenja "Okovani filmom" iz 1918. godine u kojima Ljilja Brik silazi sa plakata u zagrljaj ruskog pesnika Vladimira Majakovskog čija je muza i ljubavnica bila. Izgubljeni film je nastao po scenariju Majakovskog, a poslužio je kao inspiracija za plakat ovogodišnjeg Kustendorfa. Ova slika je ujedno i simbol je nemog filma.\nSvetlo na Mećavniku\nEmir Kusturica naglasio je da i ove godine pokušava u Drvengradu udruži velike umetnike i one koji će tek postati veliki. Ovogodišnje izdanje festivala od svih prethodnih izdvaja se po toma "da se fikcija pretvara u stvarnost uz pomoć fikcije". Tema ovogodišnjeg Kustendorfa je pitanje da li je dobar sadržaj iz filma i bioskopa otišao na televiziju, odnosno u TV serije. Iz tog razloga gost Kustendorfa je Sorentino, koji je režirao kontroverznu seriju "Mladi papa", koja će se non stop prikazivati tokom trajanja festivala. Na otvaranju je govorio i ministar kulture i informisanja Vladan Vukosavljević koji je istakao da svetlo sa Mećavnika obasjava srpsku kulturu.\n- Pre više vekova despot Stefan Lazarević napisao je koliko je u moći, mi svoju pesmu pletemo. Više od tri decenije Emir Kusturica pažljivo plete pesmu kulture, filma, talenta i nadahnuća i ta pesma se čuje širom sveta. Med svog talenta podelio je sa svima koji su tu hranu kulture želeli da uzmu, a mnogi su hteli - rekao je Vukosavljević.\nFILM Ovo može samo ona: Strasnim poljupcem Monika Beluči šokirala sve u Kanu (VIDEO+FOTO)\nFILM Kusta: Berček je najveći glumac


- Pozivam Komisiju da obezbedi da ove neprihvatljive radnje dobiju svoje finansijske posljedice – navodi u svom obraćanju parlamentarka Strik, prenosi Srpskainfo.\n- Kao izvestitelji u seni u Evropskom parlamentu za izveštaj o napretku zemlje za 2020. godinu, pišemo vam da izrazimo našu duboku zabrinutost zbog trenutne situacije situacije i najnovijih dešavanja u Bosni i Hercegovini, posebno u pogledu bojkota svih važnih državnih institucija od srpskog člana Predsedništva BiH, ali i od strane drugih političkih predstavnika iz Republike Srpske – navodi se u pismu adresiranom na komesara Varheljija.\nDa bi ovaj proces bio uspešan, saradnja i poverenje među glavnim političkim akterima u zemlji od vitalnog su značaja.\n– Stoga izražavamo našu najveću zabrinutost zbog odluke političkog rukovodstva Republike Srpske da bojkotuje sav rad u institucijama na nivou BiH sve dok se ne povuče zakon o zabrani negiranja genocida koji je proglasio bivši visoki predstavnik – navodi se u pismu.\nNespremnošću da učestvuju u bilo kakvom radu institucija na nivou BiH i nepriznavanjem legitimne odluke visokog predstavnika, političko rukovodstvo Republike Srpske podriva demokratske državne strukture BiH i njen ustav sadržan u Dejtonskom sporazumu, čime je ugrožena ukupna stabilnost zemlje i cele regije.\nKomšić odgovorio Dodiku: Ne treba odluka Predsedništva BiH da odem na samit\n– Pretnje člana Predsedništva BiH otcepljenjem RS, formiranjem vojske i jačanjem policijskih snaga Srpske vojnom opremom i ukidanje institucija na nivou BiH direktna su i neupitna pretnja demokratiji i miru u Bosni i Hercegovini. Osim što izražavamo duboku zabrinutost, želeli bismo istaknuti i konkretnu meru koju bi Evropska komisija mogla preduzeti kao odgovor na bojkot – navodi se u pismu.\nPojašnjavaju da Uredba (COD) o uspostavi Instrumenta pretpristupne pomoći (IPA III) predviđa odredbe o uslovima finansiranja povezane s učinkom zemlje u oblasti reformi u području vladavine prava, temeljnih prava i demokratskih institucija, navodeći da u slučaju značajne regresije ili stalnog nedostatka napretka u područjima obuhvaćenim pristupom “osnove pre svega” i intenzitet pomoći treba tome i prilagoditi.\n– Budući da Republika Srpska takođe ima koristi od finansiranja kroz IPA III fondove, mišljenja smo da bi ovaj bojkot trebalo pokrenuti relevantne odredbe navedene Uredbe – smatraju.\nKako Uredba (COD) ne predviđa nikakvu konkretnu proceduru kojom bi Evropski parlament mogao pokrenuti takvo zaustavljanje sredstava, apelujemo na vas da ovim dopisom razmotrite zaustavljanje svih sredstava kroz IPA III program koji je Republika Srpska direktan i jedini korisnik, dok se ne prestane sa bojkotom institucija na nivou BiH.\n- Zaustavljanje sredstava mogla bi poslužiti kao važan politički signal Europske komisije u ovoj političkoj krizi. Verujemo da je u interesu stanovnika BiH, kao i evropske budućnosti zemlje, da naša Unija pošalje snažan signal političkom vodstvu Republike Srpske kao odgovor na njihove nedemokratske i neopravdane poteze – navodi se u pismu EU parlamentaraca Tineke Strik (Zeleni/EFA), Dietmar Koestera (S&D) i Klemena Grošelja (Renew Europe), prenosi N1.


Studenti tehničkih fakulteta iz zemlje i regiona kreirali IoT rješenje "GoTaxi" - eTrafika\n28/08/2020 2 min za čitanje\nU prostorijama LANACO Tehnološkog centra u Banjoj Luci, prezentovano je IoT rješenje koje su kreirali polaznici četrnaeste po redu LANACO ljetne stručne prakse, pod mentorstvom zaposlenih ove kompanije. Deset studenata tehničkih fakulteta iz zemlje i regiona u periodu od četiri sedmice radili su na IoT rješenju, pod nazivom “GoTaxi“. Zahvaljujući ovom mobilnom i web rješenju, znatno se olakšava vođenje evidencije taksi službi, omogućava jednostavnije korišćenje taksi usluga, a donose se i brojni benefiti široj društvenoj zajednici.\n“Kada se mladi ljudi sa strasti prema aktuelnim i savremenim tehnologijama spoje, oni stvaraju nevjerovatna rješenja. Veoma je važno mentorstvo, transfer znanja i stvaranje timskog rada na početku profesionalne karijere svakog mladog čovjeka”, istakao je Momčilo Amović, jedan od mentora ovogodišnje ljetne stručne prakse.\n“Najveći razlog zbog kog sam se prijavio na ovu praksu je rad na realnoj aplikaciji koja će se koristiti u budućnosti. Mali broj IT kompanija na praksi zapravo radi na aplikaciji koja će imati svrhu i koja će rešavati realne problem. Ovo iskustvo je za mene od ogromnog značaja, pošto smo radili na popularnim tehnologijama koje su u ekspanziji i koje će se u budućnosti još više koristiti”, poručio je Votipka.\n„Na pripremi programa za studente se intenzivno radi tokom cijele godine, te cjelokupan proces obuhvata kreiranje sadržaja prakse, oglašavanje i selekciju najadekvatnijih kandidata, te samu pripremu mentora i praktikanata za kreiranje aplikacije”, poručila je Vujasin.\nPrezentaciju GoTaxi rješenja, svojim prisustvom su podržali i predstavnici Ministarstva za naučno-tehnološki razvoj i visoko obrazovanje Republike Srpske, kao i predstavnici akademske zajednice.\nGoTaxiIT tehnologijeLanacoljetna školastudenti


Započet dijalog sa bankama oko ukidanje provizija banaka na davanja za opšte dobro | odgovornoposlovanje.rs\nBeograd, 12. februar 2020. – Na sednici Saveta za društveno odgovorno poslovanje započet je dijalog sa bankama oko mogućnosti ukidanja provizije za davanja za opšte dobro. Fondacija Ana i Vlade Divac predstavila je projekat kojim promoviše temu rodne ravnopravnosti u Srbiji, a Trag fondacija je podsetila da je konkurs za nagradu za dobročinstvo – Virtus otvoren do 20. februara. Na sastanku su predstavljena i dva projekta koji podržavaju razvoj socijalnih preduzeća- Finance4SocialChange koji realizuje Privredna komora Srbije i Smart Ipak Fond- koji realizuje Smart Kolektiv.\nTrag fondacija je iznela rezultate istraživanja u vezi sa naplatom provizija na donirane sume koje pokazuju da od 26 ispitanih banaka njih 60% naplaćuje proviziju za transakcije kojima je cilj donacija i humanitarna svrha, a da se provizije kreću u iznosu od 1 do 1,5% od donirane sume. Predstavnici banaka su bili stava da bi trebalo da postoji jedinstveno, sistemsko rešenje, a koje podrazumeva da se propišu minimalno poželjni, zajednički kriterijumi koji bi sve banke trebalo da usvoje, a zajedno sa dostavljanjem dokaza da je namena sredstava donacija. Na sastanku je započet dijalog sa bankama oko mogućnosti ukidanja provizije na davanja za opšte dobro.\nProjekat Smart Impakt Fond – Fond za održive zajednice, je program koji je Smart kolektiv pokrenuo kao novi i inovativni model u regionu za finansiranje socijalnih preduzeća, a koji sadrži i obuku i mentorsku podršku. Programom su u ovoj godini obezbeđena finansijska sredstva u vidu dodele beskamatnog kredita od 50.000 evra (za do 2 najbolja preduzeća) i mentorska podrška koja će trajati 50 dana (u periodu od 3-5 godina). Smart Impakt Fond ima i drugu komponentu – podrške koja traje 5 meseci, a koja će omogućiti da pet najboljih ideja dobiju grant u iznosu od 2.500 evra, kao i četvorosemečnu mentorsku podršku.\nProjekat Finansiranje socijalnih promena (FInance For Social Change) sprovodi Privredna komora Srbije zajedno sa partnerima iz 12 zemalja. Program podrške se sastoji iz nekoliko komponenti, a jedna je oflajn edukacija iz oblasti merenja socijalnog uticaja, finansija, menadžmenta, strategije i komunikacije socijalnih preduzeća. Sledeća faza projekta je takmičenje za najbolju poslovnu ideju, koje će se održati u zemljama: Nemačkoj, Slovačkoj, Moldaviji i Srbiji, a najbolje očekuju i vredne novčane nagrade. Najavljen je i naredni sastanak projektnih partnera u periodu 9 – 10. marta t.g., koji će se održati u Privrednoj komori Srbije.\nAna i Vlade Divac Fondacija, u partnerstvu sa Fondom Centar za demokratiju sprovodi projekat – Unapređenje rodne ravnopravnosti u Srbiji, koji finansiraju Balkanski fond za demokratiju i Ambasada Kraljevine Norveške. Komponente projekta podrazumevaju, podršku opštinama za usklađivanje lokalnih akcionih planova za zapošljavanje i rodnu ravnopravnost (tehničku podršku, organizaciju okruglih stolova i izveštaja sa preporukama za unapređenje),edukaciju civilnog sektora, lokalnih donosicoa odluka kao i medija; podizanje svesti poslodavaca i građana.\nSednice Saveta za društveno odgovorno poslovanje se realizuju u okviru Projekta za unapređenje okvira za davanje, koji realizuju Fondacija Ana i Vlade Divac, Srspki filantropski forum, Smart kolektiv, Trag fondacija, Katalist i Privredna komora Srbije, a uz podršku USAID-a.


Tim Sistem peć na pelet rittium 8kW 009 2005 bež | ePonuda.com\nTim Sistem peć na pelet rittium 8kW 009 2005 bež cene\nEPonuda nije internet prodavnica već Vam omogućava da brzo i lako nađete Tim Sistem peć na pelet rittium 8kW 009 2005 bež po najjeftinijoj ceni. Naš cilj je da kupci budu što bolje informisani o ponudi Tim Sistem peć na pelet rittium 8kW 009 2005 bež na tržištu Srbije. Vrlo lako nalazite željeni proizvod za kategoriju Peći na pelet cene, ne morate da lutate od sajta do sajta za Tim Sistem Peći na pelet, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Tim Sistem peć na pelet rittium 8kW 009 2005 bež sa PRODAVCEM. EPonuda ne može da garantuje potpunu tačnost specifikacije i slika za Tim Sistem peć na pelet rittium 8kW 009 2005 bež. Pre kupovine, podatke za Tim Sistem peć na pelet rittium 8kW 009 2005 bež proverite na sajtu PROIZVOĐAČA.


Lideri stranaka očekuju patrijarhove mudre savjete: Poglavar SPC u posjeti Doboju - FILTER\nLideri političkih stranaka iz Republike Srpske sastaće se u srijedu s patrijarhom srpskim Porfirijem, od kojeg očekuju podršku i razumijevanje za napore koji ulažu u političkoj borbi protiv nametnutog „Inckovog zakona“.\nPredsjednik NDP, Dragan Čavić, potvrdio je za Srpskainfo da je dobio poziv za sastanak te da će otići kako bi srpskom patrijarhu prenio svoj stav o posljednjim političkim dešavanjima u Bosni i Hercegovini.\n– Očekujem da ćemo razgovarati o ključnim političkim i statusnim pitanjima Republike Srpske. Za očekivati je da je najavljeni sastanak neka vrsta podrške srpskog patrijarha zajedničkom stavu političkih stranaka iz Srpske, postignutom u Narodnoj skupštini RS, vezano za nametanje zakona od strane bivšeg visokog predstavnika, Valentina Incka – istakao je Čavić.\nOdlazak na sastanak potvrdio je i lider PDP-a, Branislav Borenović, koji ističe da će iskoristiti priliku kako bi srpskom patrijarhu prenio svoje mišljenje o aktuelnoj političkoj situaciji u Srpskoj i BiH.\nPredsjednik SDS-a, Mirko Šarović, očekuje da će srpski patrijarh imati mudre savjete za političare iz Republike Srpske, te da će dobiti njegovu bezuslovnu podršku i razumijevanje.\n– Kao predsjednik SDS-a, koja uvijek drži do stava i pogleda Srpske pravoslavne crkve na aktuelna dešavanja i izazovna vremena, kao što je ovo, odazvaću se pozivu patrijarha SPC Porfirija i prisustvovati najavljenom sastanku u Doboju. Kao i uvijek, očekujem od srpskog patrijarha najbolje savjete za političke predstavnike iz Republike Srpske – istakao je Šarović za Srpskainfo.\nPodsjećamo, srpski patrijarh će u srijedu uveče stići u Doboj za kada je predviđen susret s predstavnicima parlamentarnih stranaka iz Republike Srpske u episkopskom dvoru. Dan kasnije, patrijarh će na Probreženje služiti Svetu arhijerejsku liturgiju u hramu u Doboju, nakon čega će biti organizovana litija ulicama grada.\nOvo će biti prva zvanična posjeta srpskog patrijarha Republici Srpskoj.\nTags: Branislav Borenović Dragan Čavić Mirko Šarović patrijarh srpski Porfirije\nSledeća Srpska imovina u FBiH vrijedna desetine milijardi evra


Sportske.net - FIFA i UEFA pomažu u sanaciji poplavljenih stadiona\nFIFA i UEFA pomažu u sanaciji poplavljenih stadiona\nPredsednik Fudbalskog saveza Srbije Tomislav Karadžić najavio je da će u predstojećem periodu obaviti bilateralne razgovore sa Sepom Blaterom i Mišelom Platinijem kako bi se FIFA i UEFA uključile u pružanje pomoći za saniranje fudbalske infrastrukture u p\nU Sportskom centru FSS u Staroj Pazovi u utorak su obavljeni razgovori čelnika FSS i predstavnika FIFA koji su u Srbiju došli sa namreom da prenesu iskustva u reorganizaciji nacionalnih saveza.\nPredsednik FSS Tomislav Karadžić objasnio je da bi najavljena reorganizacija nacionalnog fudbalskog Saveza trebalo da bude okončana do kraja godine, kao i da su saveti i smernice gostiju iz FIFA jako korisni.\n"Nastavljamo razgovore sa našim prijateljima iz FIFA. Poznato je da više meseci radimo na reorganizaciji Fudbalskog saveza Srbije, taj posao je u toku i mislimo da ćemo ga završiti do kraja godine" rekao je Karadžić.\nPrvi čovek Fudbalskog saveza Srbije objasnio je da su osim iskustva i korisnih saveta predstavnici FIFA u Staru Pazovu doneli i finansijsku pomoć namenjenu za svrhe reorganizacije u strukturama "Srpske kuće fudbala".\n"Radi se o reorganizaciji Saveza na svim nivoima, a danas su nam predočena viđenja i primeri iz drugih federacija, kako bismo videli koliko su primenjivi. FIFA će za ovu reorganizaciju Saveza uplatiti 100.000 dolara kao prvu pomoć a mi smo zahvalni na predočenim iskustvima koje hoćemo da iskoristimo" istakao je predsednik FSS.\nUoči odlaska fudbalske reprezentacije Srbije na turneju po Americi, Tomislav Karadžić najavio je pregovore sa predsednicima FIFA i UEFA kako bi te dve organizacije finansijski pomogle sanaciju fudbalske infrastrukture pogođene razornim poplavama.\n"Iskoristićemo priliku da na sastancima pod okriljem UEFA u Portugalu, kao i na sastancima sa predsednikom FIFA u Brazilu, zatražimo pomoć za sanaciju fudbalske infrastrukture koja je oštećena u poplavama" konstatovao je Karadžić.\nDobro je poznato da su fudbalski objekti u gradovima koje su poplave razorile pretrpeli totalnu štetu i da će biti neophodna velika ulaganja kako bi se na njima ponovo zakotrljala lopta.\nPrimeri za stadione na kojima fudbal neće uskoro biti igran jesu zdanja u Obrenovcu ali i u Lučanima gde je stadion Mladosti bio kompletno potopljen.


Pretresi u Doboju i Banjaluci; Istraga o nabavci zaštitne medicinske opreme – Zvornik Danas\nNaslovna/VIJESTI/Crna hronika/Pretresi u Doboju i Banjaluci; Istraga o nabavci zaštitne medicinske opreme\nPretresi u Doboju i Banjaluci; Istraga o nabavci zaštitne medicinske opreme\nPolicijski službenici Uprave za organizovani i teški kriminalitet Ministarstva unutrašnjih poslova Republike Srpske po naredbi Okružnog suda Banjaluka na području grada Doboja vrši se pretres lokacija koje koristi lice M.G. iz Doboja, kao i lokacije u Banjaluci koje koristi lice V.V, kao i firme čiji je on direktor.\n– Pretresi se obavljaju u okviru istrage nabavke zaštitne medicinske opreme u ЈZU bolnica Sveti apostol Luka u Doboju, kao i druge medicinske opreme koje je nabavljao Institut za javno zdravstvo Republike Srpske tokom prošle godine – naveli su iz MUP Srpske.\nKako RTRS nezvanično saznaje predmet istrage su poslovne veze između direktora Bolnice u Doboju Mladena Gajića i direktora firme Travel4Fun Saše Markovića, koji je sredinom septembra uhapšen kada i direktor Instituta Branislav Zeljković, Dragan Dubravac i Slavko Bojić.\nDetalji ubistva u Bijeljini: Izbodeni mladić pozvao policiju pa preminuo\nU Srpskoj 16 preminulih, 346 novozaraženih


UKAZ O PROGLAŠENJU ZAKONA\nO IZBORU I PRESTANKU MANDATA PREDSEDNIKA REPUBLIKE\nProglašava se Zakon o izboru i prestanku mandata predsednika Republike, koji je donela Savezna skupština, na sednici Veća građana od 24. jula 2000. godine i na sednici Veća republika od 24. jula 2000. godine.\nPR br. 249\nZAKON O IZBORU I PRESTANKU MANDATA PREDSEDNIKA REPUBLIKE\nOvim zakonom uređuju se uslovi za izbor, postupak izbora, razrešenja i ostavke predsednika Republike.\nPravo da bira predsednika Republike ima jugoslovenski državljanin koji je navršio 18 godina života, koji je poslovno sposoban i ima prebivalište na teritoriji Savezne Republike Jugoslavije.\nZa predsednika Republike može biti predloženo lice koje je jugoslovenski državljanin najmanje deset godina pre dana kandidovanja, koje je navršilo 18 godina života, koje je poslovno sposobno i koje ima prebivalište na teritoriji Savezne Republike Jugoslavije najmanje deset godina pre dana kandidovanja.\nKandidata za predsednika Republike može predložiti politička stranka, druga politička organizacija i grupa građana, ako prikupe najmanje 25.000 potpisa birača.\nIzbore za predsednika Republike raspisuje predsednik Veća građana Savezne skupštine.\nU postupku izbora i prestanka mandata predsednika Republike, sve poslove izborne komisije obavlja Savezna izborna komisija u stalnom sastavu, obrazovana na osnovu Zakona o izboru saveznih poslanika u Veće republika Savezne skupštine i Zakona o izboru saveznih poslanika u Veće građana Savezne skupštine.\nU prošireni sastav Savezne izborne komisije ulazi do osam predstavnika predlagača kandidata za predsednika Republike koji su prikupili najviše potpisa birača.\nBirač može potpisati predlog samo za jednog kandidata.\nPredlog kandidata za predsednika Republike dostavlja se Saveznoj izbornoj komisiji najkasnije 20 dana pre dana određenog za održavanje izbora, na obrascu koji sadrži:\n1) naziv predlagača sa potpisom ovlašćenog lica;\n2) lično ime kandidata, zanimanje, godinu rođenja, mesto prebivališta i adresu stana;\n3) lična imena, mesto prebivališta i adrese stana, lični broj i potpise birača iz člana 3. stav 2. ovog zakona.\nUz predlog se podnosi uverenje o jugoslovenskom državljanstvu kandidata, potvrda o biračkom pravu kandidata, pismena izjava kandidata da prihvata kandidaturu i potvrda o dužini prebivališta kandidata.\nPodnosilac predloga kandidata za predsednika Republike može povući predlog najkasnije do dana utvrđivanja liste kandidata za predsednika Republike.\nSvaki kandidat može povući izjavu da prihvata kandidaturu do dana utvrđivanja liste kandidata za predsednika Republike.\nPredlog, odnosno izjava podnose se u pisanom obliku Saveznoj izbornoj komisiji.\nSavezna izborna komisija, najkasnije pet dana po isteku roka za predlaganje kandidata, utvrđuje listu kandidata za predsednika Republike koja sadrži lično ime, zanimanje, godinu rođenja, mesto prebivališta i naziv predlagača svakog predloženog kandidata prema azbučnom redosledu njegovog prezimena.\nSavezna izborna komisija objavljuje listu kandidata za predsednika Republike u "Službenom listu SR Jugoslavije" i javnim glasilima, najkasnije narednog dana od dana utvrđivanja te liste.\nPredsednik Republike bira se tajnim glasanjem, na glasačkom listiću koji sadrži:\n1) grb i naziv Savezne Republike Jugoslavije,\n2) naznačenje da se glasa za izbor predsednika Republike,\n3) imena svih potvrđenih kandidata sa liste kandidata navedenih po utvrđenom redosledu, sa naznakom predlagača i sa rednim brojem ispred svakog imena.\nBirač može glasati samo za jednog kandidata koji se nalazi na glasačkom listiću.\nGlasa se zaokruživanjem rednog broja ispred imena kandidata za koga se glasa.\nAko je na glasačkom listiću zaokruženo lično ime kandidata ili je istovremeno zaokružen redni broj i lično ime kandidata, takav listić je važeći.\nNevažeći glasački listić je nepopunjeni glasački listić, glasački listić iz koga se ne može sa sigurnošću utvrditi za kog se kandidata glasalo, glasački listić na kome je zaokruženo više od jednog kandidata i glasački listić na kome je dopisano ime novog kandidata.\nKad se istovremeno sprovode izbori za savezne poslanike i predsednika Republike, birački odbori obrazovani u skladu sa zakonima kojima se uređuje izbor saveznih poslanika, neposredno rukovode i glasanjem za predsednika Republike i obavljaju druge poslove vezane za taj izbor na biračkom mestu utvrđene tim zakonima.\nAko nijedan kandidat u prvom glasanju ne dobije broj glasova utvrđen u prethodnom stavu ovog člana drugo glasanje se obavlja u roku od dve sedmice od prvog glasanja.\nU drugom glasanju glasa se o dva kandidata koji su dobili najveći broj glasova ili o više kandidata koji su dobili jednak i istovremeno najveći broj glasova u prvom glasanju.\nU drugom glasanju za predsednika Republike izabran je kandidat koji je dobio najveći broj glasova birača koji su glasali.\nAko u drugom glasanju oba kandidata dobiju jednak broj glasova, ceo postupak izbora za predsednika Republike ponavlja se.\nPre stupanja na dužnost predsednik Republike na zajedničkoj sednici oba veća Savezne skupštine polaže zakletvu, koja glasi: "Obavezujem se da ću poštovati i sprovoditi Ustav Savezne Republike Jugoslavije i savezne zakone, da ću čuvati suverenitet, nezavisnost i integritet Savezne Republike Jugoslavije, da ću doprinositi ostvarivanju sloboda i prava čoveka i građanina i da ću prava i dužnosti predsednika Republike izvršavati savesno i odgovorno.".\nPredsedniku Republike prestaje mandat pre isteka vremena na koje je izabran u slučaju smrti, razrešenja ili ostavke.\nPredsednik Republike može biti razrešen odlukom Savezne skupštine kad Savezni ustavni sud utvrdi da je predsednik Republike povredio Ustav.\nPredlog za razrešenje predsednika Republike (u daljem tekstu: predlog) može podneti najmanje polovina od ukupnog broja saveznih poslanika u svakom od veća Savezne skupštine.\nPredlog se podnosi predsednicima veća Savezne skupštine i sadrži: naznačenje da je reč o predlogu za razrešenje predsednika Republike: lično ime svakog saveznog poslanika i njegov svojeručan potpis; navođenje odredaba Ustava za koje savezni poslanici smatraju da ih je predsednik Republike povredio i obrazloženje u čemu se sastoji povreda Ustava.\nKad predsednici veća Savezne skupštine dobiju predlog koji ispunjava uslove iz st. 2. i 3. ovog člana, donose akt u kojem konstatuju da je postupak za razrešenje predsednika Republike pokrenut i dostavljaju ga na odlučivanje Saveznom ustavnom sudu.\nSavezni ustavni sud donosi odluku o tome da li je predsednik Republike povredio Ustav, najkasnije tri meseca od dana dostavljanja predloga.\nSednice veća Savezne skupštine sazivaju se najranije 15, a najkasnije 30 dana od dana dostavljanja odluke Saveznog ustavnog suda.\nOba veća Savezne skupštine odlučuju o razrešenju predsednika Republike na sednicama koje se održavaju istovremeno, bez vođenja rasprave, tajnim glasanjem.\nTajno glasanje se obavlja na glasačkom listiću koji sadrži označenje da se glasa o razrešenju predsednika Republike i natpis "za" u levom i "protiv" u desnom delu glasačkog listića, zaokruživanjem odgovarajućeg natpisa.\nGlasanje o razrešenju predsednika Republike sprovodi Komisija koja se sastoji od predstavnika svake poslaničke grupe u svakom veću, koje određuje šef poslaničke grupe.\nDruga pitanja postupka i načina glasanja o razrešenju predsednika Republike uređuju se poslovnicima veća Savezne skupštine.\nPredsednik Republike je razrešen kad se veća Savezne skupštine većinom od dve trećine saveznih poslanika, izjasne za razrešenje.\nAko Savezna skupština ne prihvati predlog za razrešenje predsednika Republike, novi predlog ne može se podneti pre isteka roka od šest meseci.\nPredsedniku Republike prestaje mandat danom razrešenja.\nKad Savezna skupština razreši predsednika Republike, predsednik Veća građana Savezne skupštine dužan je da raspiše izbore za predsednika Republike, najkasnije 60 dana od dana razrešenja.\nKad predsednik Republike podnese ostavku, dostavlja je predsednicima veća Savezne skupštine u pisanom obliku i o tome obaveštava javnost.\nKad predsedniku Republike prestane mandat podnošenjem ostavke, predsednik Veća građana Savezne skupštine dužan je da raspiše izbore za predsednika Republike, najkasnije 60 dana od dana prestanka mandata.\nNa sva pitanja izbora i prestanka mandata predsednika Republike koja nisu uređena ovim zakonom, shodno se primenjuje Zakon o izboru saveznih poslanika u Veće građana Savezne skupštine ("Službeni list SRJ", br. 57/93 i 32/2000).\nStupanjem na snagu ovog zakona prestaje da važi Zakon o izboru i razrešenju predsednika Republike ("Službeni list SRJ", br. 1/92, 10/92 i 23/93).


Lideri evropske železničke industrije u MIND Parku – Veliki Park\nLideri evropske železničke industrije – izlagači i gosti iz inostranstva, učesnici Sajma saobraćajnih i železničkih tehnologija koji se održava u Beogradu, danas su posetili MIND Park. Počasni pokrovitelj sajma SEE Mobility je Ministarstvo građevinarstva, saobraćaja i infrastrukture, a zlatni partner sajma je Velika Britanija. Na sajmu kao izlagači pored MIND Parka, učestvuju i druge železničke kompanije i njihovi dobavljači iz Srbije, Hrvatske, Austrije, Nemačke, Slovenije, Poljske, Crne Gore, Bosne i Heregovine, Severne Makedonije, Španije, Rumunije, Mađarske, Češke, Švajcarske…\nNakon obilaska pogona, u novoj upravnoj zgradi MIND Parka, dobrodošlicu je poželeo Bratislav Milanović direktor i osnivač MIND grupe. Obišli ste ceo MIND park, ako ste poneli lepe utiske i stekli poverenje u naš rad, molim vas prenestite to u svet. Objasnite šta čini ovaj Park privlačnim i kvalitetnim, kao i da u srcu Šumadije, može da se pravi visoka tehnologija, poručio je Milanović.\nNe mogu da se ne setim da je ovde bila ravnica, potkovana samo jednom fantastičnom vizionarskom idejom Bratislava Milanovića. Danas, MIND park koji je Vlada Srbije proglasila za projekat od nacionalnog značaja, otvara novu stranicu u razvoju Kragujevca i Šumadije, naglasio je gradonačelnik Nikola Dašić. U gradu koji je poznat širom sveta kao sedište vojne i auto industrije, on predstavlja početak nove industrijske ere, koji će omogućiti povezivanje sa evropskim i svetskim industrijskim centrima.\nPreduslov za to je i saobraćajna infrastruktura. Potvrda da je železnica bila i ostala osnov saobraćaja dokaz je i opredeljenje Vlade Srbije da ulaže u njenu rekonstrukciju i modernizaciju. U okviru tog projekta, koji je zaključkom Vlade Srbije proglašen od posebnog značaja za našu zemlju, našao se i Kragujevac sa novom železničkom prugom od MIND Parka do Batočine u dužini oko 15 kilometra, kao i test prugom dužine 1,7 km. Izgradnjom ove pruge očekujemo da se smanje troškovi transporta repromaterijala, roba i gotovih proizvoda odnosno tramvaja i vozova koji će iz Simensa odlaziti ka Evropi.\nIzuzetno sam zadovoljan što mogu da saopštim da su odbornici Skupštine grada na današnjem zasedanju dali saglasnost za upotrebu imena grada Kragujevca u poslovnom imenu budućeg aerodroma u okviru MIND parka, istakao je Dašić. Ime grada Kragujevca u nazivu Aerodroma MIND doprineće afirmaciji Grada na čijoj se teritoriji nalazi, odnosno Kragujevac će na mapi sveta postati prepoznatljiv kao vazdušna luka. Aerodrom je samo još jedna tačka koja će nas učiniti boljim, perspektivnijim i interesantnijim za sve investitore koji žele da dođu u Kragujevac.\nSrbija se nalazi u središtu Balkana na raskrsnici puteva i po svojoj prirodi trebalo bi da ima dobru infrastrukturu. Međutim, svedoci smo da su prethodnih decenija vidno izostale investicije u infrastrukturu.\nKragujevac koji smo nekada zvali jugoslovenski Detorit najbolje je osetio taj izostanak, kazao je u svom obraćanju Tomislav Momirović ministar građevinarstva, saobraćaja i infrastrukture. Zato danas pored pruge od MIND Parka, koji tako povezujemo sa železničkim koridorom 10, do kraja godine krećemo u izgradnju auto puta odnosno severne obilaznice oko Kragujevca koja će u narednom periodu nastaviti prema Mrčajevcima i to je projekat koji će biti od velike važnosti i za Kragujevac i za celu Šumadiju.\nIzgradnja pruge od Sobovice do kraka u Batočini u dužini od 15 kilometara koštaće 6 milijardi dinara. Infrastuktura je preduslov da dođu investicije, da se razvija ekonomija, da se ljudi zapošljavaju, da ljudi koji su se školovali krenu da primenjuju svoje znanje i da ono što je nekada bio Kragujevac vrlo brzo ponovo postane, zaključio je Momirović.\nCategories:\tDruštvo, Kragujevac, UDARNO-NASLOVNA SLAJDER, Vesti\t/ No Responses / by Milan 17 септембра, 2021


TS: Vlada Srbije nepostojećim propisom pravda skrivanje ugovora za beogradski aerodrom | Autonomija\n"Slične koncesije davale i centralnoameričke banana republike i time čak zaslužile taj pežorativni naziv"\nSkrivanje od javnosti ugovora o koncesiji za beogradski Aerodrom „Nikola Tesla“ Vlada Srbije pravda nepostojećom odredbom pravilnika kojim se uređuje Registar javnih ugovora, ukazala je danas Transparentnost Srbija.\nNa sajtu te organizacije je objavljeno da je davanje te profitabilne firme pod koncesiju francuskoj kompaniji „Vansi erport“ na 25 godina, o čemu je pre dva dana potpisan ugovor, za premijerku Srbije „odlika moderne evropske države“, iako su, kako piše, „koncesije davale i centralnoameričke banana republike i time čak zaslužile taj pežorativni naziv“.\n„Koncesije su se davale u kolonijama i banana republikama, pa je i naziv banana republika nastao zbog odnosa koncesionara iz SAD prema centralnoameričkim državama, čiji su autoritarni lideri po svaku cenu želeli da privuku strane investitore“, navela je TS i zapila da li je „skrivanje ugovora o koncesiji odlika moderne evropske države ili moderne evropske banana republike“.\nOcenjeno je da javnost Srbije i dalje ne zna šta je to što koncesionar može da uradi na Aerodormu „Nikola Tesla“, a da to sami nisu mogli to preduzeće i Vlada Srbije.\n„Odlika moderne evropske države je vladavina zakona, pravna država, transparentnost. Objavljivanje zaključenog ugovora bi bila odlika moderne (i ne samo moderne) evropske države. To bi bilo potvrđeno i kada bi javnost saznala zbog čega je uopšte data koncesija, odnosno kada bi imala uvid u studiju koja pokazuje da je to najbolji, po državu, građane i njihov novac, način da se ostvare ciljevi u vezi sa razvojem aerodroma“, navela je TS.\nPitanje objavljivanja studije sada je, kako je podsetila TS, pred Upravnim sudom, kome je ta organizacija Srbija podnela tužbu protiv vlade.\n„Vlada dosledno i predano krije studiju, iako je prvobitno objašnjenje da bi njeno objavljivanje moglo da ugrozi ekonomske interese – dodelu koncesije, sada obesmišljeno. S pravom se može postaviti pitanje da li studija, inače obavezna po Zakonu o javno-privatnim partnerstvima i koncesijama, uopšte postoji“, istakla je TS.\nPo tumačenju iz kabineta premijerke, ugovor o koncesiji Aerodroma „Nikola Tesla“ neće biti objavljen do septembra ove godine, kada će transakcija biti finansijski zatvorena, ali ni tada „neće biti objavljeni najvažniji elementi ugovora“.\nKako je objašnjeno, pravilnik kojim se uređuje Registar javnih ugovora propisuje da se javni ugovori sa svim prilozima čuvaju kao poslovna tajna i „pristup javnom ugovoru iz zbirke isprava Registra, kao informaciji od javnog značaja, neće biti omogućen tražiocu ako bi slobodan pristup javnosti mogao bitno otežati ostvarenje ekonomskih interesa javnog i privatnog partnera“.\n„Ovo je krajnje zbunjujuće, jer kabinet premijerke u zaštitu netransparentnosti istura odredbu koja je izbrisana iz pravilnika pre četiri i po godine“, istakla je TS.


Novinarka KRIK-a izložena maltretiranju zbog fotografisanja Danila Vučića - Dijalog.net\nNaslovna Politika Novinarka KRIK-a izložena maltretiranju zbog fotografisanja Danila Vučića\nBeograd, 15. jun 2020. – Platforma Saveta Evrope za promociju zaštite novinarstva i bezbednosti novinara upozorila je da je novinarka KRIK-a Bojana Pavlović bila izložena maltretiranju kada je fotografisala sina predsednika Srbije Aleksandra Vučića u društvu muškarca za kog se sumnja da je pripadnik organizovane kriminalne grupe.\nUpozorenje je objavljeno u kategoriji “Maltretiranje i zastrašivanje novinara“, na inicijativu partnerskih organizacija Platforme “Evropski centar za slobodu štampe i medija” i “Član 19“.\nU upozorenju pod nazivom “Novinarka Bojana Pavlović maltretirana u prisustvu policije koja joj je zaplenila telefon” navodi se da je ona 10. juna “fotografisala Danila Vučića dok je sedeo u kafiću s Aleksandrom Vidojevićem, kome se sudi za učešće u demoliranju noćnog kluba“.\n“Prema navodima Centra za istraživačko novinarstvo KRIK, policija je Vidojevića navodno označila kao člana Kavačkog klana. Dok je Pavlović odlazila, tri muškarca su je zaustavila, navodeći da su policajci. Ona je pokazala novinarsku legitimaciju i objasnila da je bila na zadatku, ali joj je rečeno da sačeka patrolu policije jer će verovatno biti privedena“, navodi se na sajtu Platforme Saveta Evrope.\n“Prišla su im dva muškarca, od kojih je jedan oteo njen telefon iz njenih ruku. Policija nije reagovala. Pavlović je rekla da je u jednom trenutku bila okružena petoricom muškaraca i da je zatražila da se pomere pošto se osećala ugroženo i nebezbedno“, piše u upozorenju.\n“Vidojević je muškarcu rekao da vrati mobilni telefon, on je to učinio i oni su otišli“, dodaje se u upozorenju Platforme Saveta Evrope.\nOznakeBojana PavlovićKRIKmedijiSavet Evrope\nTop Tags Društvo mediji istraživanje mladi ljudska prava OCD Evropska komisija evropske integracije Vlada Republike Srbije Srbija i Evropska unija Civilno društvo vladavina prava lokalna samouprava konkurs Evropska unija


MINISTARSTVO ODBRANE: Odluku o vojnom roku doneti do oktobra : Nadlanu.com\nObjavljeno 23. maj 2021. / 18:00:23\nPotpredsednik Vlade Srbije i ministar odbrane Nebojša Stefanović izjavio je danas da je ponovno uvođenje obaveznog vojnog roka složeno pitanje, ali da je dosta toga urađeno, počev od različitih analiza do rasprave koja se uveliko vodi u najširoj javnosti.\n- To je tema koja je složena i tema u kojoj imate mnogo faktora na koje treba obratiti pažnju, od toga kakvi su naši kapaciteti za obuku, u kakvom su stanju kasarne u kojima bismo sprovodili obuku, koliko to košta, do toga kakve su potrebe Vojske i šta je to što smo kao zemlja za ovih desetak godina izgubili, a izgubili smo puno - naglasio je ministar.\n- Dosta toga je već urađeno, počev od mnogih analiza, ali smo svakako želeli da u to uključimo i najširu javnost. Kao što vidite, ova tema vrlo često je u javnosti i o njoj se izjašnjavaju i državne strukture i nevladin sektor i različiti stručnjaci, ali i svi ljudi koji bilo da imaju mišljenje o tome, neku vrstu primedbi ili predloga za način kako misle da bi to trebalo da se uradi - rekao je Stefanović.\n- Ponoviću opet, da ljudi ne bi to shvatali pogrešno, služenje vojske neće biti da vi odete tamo da budete čistači kruga kasarne, naravno da ćete održavati higijenu, ali će ključna stvar dolaska u vojsku biti da naučite vojničke veštine - istakao je Stefanović.\n- Doći će da uče vojničke veštine i doći će da pomognu svojoj zemlji i svojoj vojsci primenjujući te veštine. To su ukratko ključne stvari koje danas razmatramo o toj temi. Svoj lični stav sam već više puta iznosio, što naravno ne znači da je bilo kakva odluka doneta - rekao je Stefanović.\nministar odbranenebojša stefanovićobavezni vojni rokVojni rokVojnicivojnikvojskavojska Srbije


CSKA čuva Itudisa, ugovor do 2023. godine - Izazov\nRadio-televizija Srbije\t 17. maja 2021. 13:09\nItudis je na klupu "armejaca" došao 2014, i sa novim ugovorom koji ističe 2023. godine biće trener sa najdužim stažom u novijoj istoriji CSKA.\nSa slavnim moskovskim klubom Itudis je osvojio dve titule šamapiona Evrope, a šest puta je učestvovao na Fajnal-foru Evrolige i isto toliko puta bio šampion VTB lige i prvak Rusije.\nKoliko je ovo uspešna saradnja na obostrano zadovoljstvo svedoči i podatak da je grčki stručnjak 2016. i 2019. godine biran za najboljeg trenera Evrolige, a kolege su ga u proteklom periodu čak tri puta imenovale i za najboljeg trenera VTB lige.\nItudis je najuspešniji trener u istoriji CSKA po broju pobeda u Evroligi.\nPod njegovim vođstvom Moskovljani su zabeležili 375 trijumfa od ukupno 455 mečeva.\n"Velika je privilegija i čast da su mi Norisk Nikel, Andrej Vatutuin i CSKA ukazali poverenje da i dalje vodim tim. Iskreno sam zahvalan na tome. Kao što navijači i menadžmet kluba znaju vrlo dobro, za mene je to i obaveza da boje, istoriju, ali budućnost CSKA branim na najbolji mogući način", rekao je grčki stručnjak.\n"Zahvaljujući saradnji sa ljudima iz menadžmenta, stručnog štaba, igračima i svi zaposlenima u klubu, osećam da sam postao bolji trener i čovek. Obećavam da ću nastaviti naporno da radim, donosim nove ideje i ulažem mnogo truda", zaključio je Itudis.\nOdličan start 3h3 reprezentacija Srbije na turniru u Beogradu\nPrvi čovek Denvera potvrdio da su Nagetsi želeli da Jokić igra za…\nKošarkaši sa Meksikom nastavljaju pripreme u Atini\nOgorčeni navijači prekrečili mural Ivanovića, Budućnost traži da se…\nPau Gasol predvodi „furiju“ u Tokiju


Sabri Lamuši novi selektor Obale Slonovače 28.Maj.2012, 18:35, Izvor: Blic\nBivši francuski fudbaler Sabri Lamuši postao je selektor reprezentacije Obale Slonovače, a na klupi "slonova" zameniće Fransou Zahuija, koji je dobio otkaz. Ovaj 40-godišnjak je bivši reprezentativac Francuske, za koju je odigrao 12 utakmica i postigao jedan gol, a nastupao je na Evropskom prvenstvu 1996. godine u Engleskoj.Lamuši je kao igrač nastupao za više klubova iz Francuske, Italije i Katara, a najpoznatiji su Inter i Olimpik iz Marseja.\nBlic: Geret Beri propušta Euro zbog povrede, zamena Fil Džagielka\n28.Maj.2012, Izvor: Sportski Žurnal\nFudbalski savez Engleske (FA) saopštio je da će vezni igrač Geret Beri propustiti prvenstvo Evrope zbog povrede stomačnog mišića..\n– Veoma sam razočaran što smo ostali bez Gereta. On je jedan od važnijih igrača u engleskom timu u poslednjih nekoliko godina – rekao je selektor Roj Hodžson...\nNibali se približava ukupnoj pobedi\nStoičkov predsedniku Saveza: Prebiću te!\nMajk Križevski Drim tim vodi i u Rio\nKapelo: "Roma svežija od Lacija"\nPAO DOGOVOR! Monako platio 50 miliona evra za Rodrigeza i Moutinja!\n28.Maj.201228.Maj.2012: Sport28.Maj.2012: BlicDan pre: 27.Maj.2012Dan pre: SportDan pre: BlicDan posle: 29.Maj.2012Dan posle: SportDan posle: Blic


Athen Evo bežični štapni usisivač | Hoover\nUsisivači za dušeke\nOtkrijte inteligentno rešenje za prečišćavanje vazduha kako bi dobili dobili zdravije i bezbednije kućno okruženje za vas i vašu porodicu. Prečišćivač smanjuje količinu ultra finih čestica u vazduhu koje potiču od zagađivača, polena i drugih alergena.\nHoover Vam predstavlja Athen Evo\nNovi bežični štapni usisivač bez kese, sa jačinom do 25.2V, ekstremno pokretan pruža vrhunske performanse. Autonomija od 60 minuta će Vam omogućiti da usisate celu kuću bez dopunjavanja baterije. Ova linija sadrži i model sa lithium baterijama koje garantuju visoke performanse čišćenja zahvaljujući konstantnoj snazi i kraćem vremenu punjenja. Otkrijte slobodu bežičnog usisavanja!\nLak za upotrebu\nIzvanredne performanse čišćenja\nAthen Evo garantuje performanse čišćenja visoke klase, koje se mogu uporediti sa običnim usisivačima snage 2500 W. Uklanja vie od 100% prašine sa tvrdih podova.\nMožete očistiti celu kuću na samo jednom punjenju - autonomija rada Athen Evo je do 60 minuta.\nInovativan EASY DRIVING sistem Vam omogućava da lako očistite oko Vašeg nameštaja i drugih prepreka u Vašem domu. Posebna mogućnost savijanja 180° će Vam pomoći da pristupite i površinama koje su najteže za čišćenje, i to jednostavnim okretom Vaše ruke - bez muke!\nPrikladan za sve površine\nMotorizovana turbo četka čini Athen Evo the idealnim proizvodom za čišćenje svih površina, čak i najosetljivijih (kao što je parket).\nAthen Evo je dizajniran da Vam omogući vrhunski komfor i najvišu fleksibilnost pri korišćenju.\nStatus punjenja baterije uvek pod kontrolom\nEkskluzivan i praktičan LED ekran Vam pomaže da uvek držite status baterije pod kontrolom. Ovaj display Vam takođe omogućava da imate uvid u progres punjenja baterije. Svetlo koje zatrepti indikuje kada je Athen Evo ponovo spreman za korišćenje.\nČišćenje motorizovane rotirajuće četke je izuzetno lako za čišćenje, zahvaljujući posebnom sistemu otvaranja. Dva jednostavna poteza za vađenje četke čine održavanje lakšim, a takođe smanjuje i kontakt sa prašinom. Lako i čisto.\nBrzo i lako pražnjenje\nAthen Evo ima veliku posudu za prašinu koja se lako vadi i još lakše prazni, pri čemu znatno smanjuje kontakt potrošača sa prašinom. Perifi HEPA filter će zadržati čak i namanje četice prašine, čime se garantuje optimalna filtracija i re-emisija čistog vazduha u okolinu.\nVertikalna pozicija za parkiranje\nAthen Evo je lak za odlaganje, tokom i nakon korišćenja, zahvaljujući svojim komfornoj vertikalnoj poziciji parkiranja.\nLak i praktičan\nAthen Evo je brz i praktičan za upotrebu, idealan za čišćenje čak i najvećih površina sa malo napora.\nSpecijalan ultra tanak dizajn četke omogućava da pristupite svuda, čak i iza kreveta ili ispod nameštaja.\nMaksimalno prijanjanje pri korišćenju\nStruktura točkova i njihova posebna teksturisana površina garantuju maksimalnu prilagodljivost svim podovima.\nPovećana preglednost pri čišćenju\nNastavak sa četkom je opremljen LED lampicama kako bi povećao vidljivost čak i u najtamnijim ćoškovima (npr. ispod nameštaja).\nDva nivoa snage\nMožete podesiti nivo snage prikladan za vrstu čišćenja koja Vam je potrebna.\nU slučaju veoma zaprljanih površina, možete koristiti Turbo funkciju. Najviši nivo snage Vam omogućava da efikasno očistite čak i najtvrdokornije nečistoće.\nОдаберите да одбијете колачиће на овом уређају. Да бисте погледали видео, кликните на „Прилагоди“ да бисте прихватили колачиће.


Početna/KATEDRA/Znanjem do Minhena\nSana Life 28. februara 2019.\tKATEDRA, MANIFESTACIJE, TURIZAM, ZANIMLJIVOSTI Ostavite komentar\nOve godine prvi put realizujemo projekat pod nazivom EESTech Challenge, koji će se održati od 15. do 17. marta 2019. godine.\nOvogodišnja tema takmičenja je Internet of Things. To je sistem koji povezuje milione predmeta iz našeg svakodnevnog života (ulično osvetljenje, parking servis, uličnu signalizaciju, bolničku opremu, kućne aparate itd.), koji su opremljeni senzorima, procesorima i uređajima za komunikaciju, sve sa ciljem da preko Interneta razmenjuju važne podatke i da prema tome odreaguju na najoptimalniji način.\nLokalna runda koja se održava u Nišu je jedna od dvadeset i jedne runde održanih širom Evrope,a pobednici ovih lokalnih rundi će se sastati u maju, na finalnoj rundi u Minhenu.\nTakmičiće se timovi od po tri člana, a mogućnost prijave imaju studenti Elektronskog, Prirodno-matematičkog i Mašinskog fakulteta u Nišu, kao i studenti Visoke tehničke škole u Nišu. Pored takmičarskog, postoji i edukativni deo, tokom koga će stručni predavači obrađivati razne teme vezane za Internet of Things, gde su svi dobrodošli!\nS obzirom da je ovo odlična prilika za sticanje novih znanja i iskustava vezanih za ovu oblast rada, pozivamo studente da se prijave i pobedom obezbede put na finalnu rundu u Minhenu.\nOznakeelektrotehnika Evropa komitet komunikacija organizacija projekat računarstvo studenti tema\nPrethodni PET dijeta koje će biti popularne ove godine\nSledeći Promocija „Uzimanje želje“ u Dnevnoj sobi


Dan online - Regioni: Proizvodnja i distribucija stočne hrane - 2017-03-20\nRegioni KOMPANIJE PATENT.CO I PUT GROS USPOSTAVILE SARADNJU Proizvodnja i distribucija stočne hrane\nBIJELO POLjE -Kompanija Patent.co iz Beograda, prezentovala je proizvodni asortiman u oblasti proizvodnje stočne hrane poljoprivrednicima sa sjevera Crne Gore. Kompanija koja posluje na međunarodnom tržištu, uspostavila je saradnju sa kompanijom ,,DOO Put-Gross”, koja će zastupati ove proizvode u regionu.\n-Ono po čemu se izdvajamo je stručnost, i rad sa farmerima, pratimo njihov rad tokom kompletne proizvodnje, dajemo preporuke i rješavamo potencijalne probleme. To je ono što smo željeli da prezentujemo- istakao je predstavnik kompanije Patent.co Slobodan Simonović.On je dodao da kompanija ne utiče na lokalnu i regionalnu politiku iz oblasti stočarstva i poljoprivrede Pogodnosti koje farmeri dobijaju usmjerene su na kvalitet njihove proizvodnje, podizanje nivoa znanja, kvalitet proizvoda i svaki vid komunikacije.\n-Razlikujemo se od konkurencije po tome što imamo regionalnu stručnu službu koja odlazi na teren, uzima, obrađuje analize hrane u našoj laboratoriji. Urađene analize vraćamo na farmu, uklapamo sa našim smješama, u plan obroka koji je predviđen za određene kategorije životinja-objasnio je viši stručni saradnik za ishranu preživara firme Patent.co, Mihailo Alintić.\nDirektor kompanije ,,DOO Put-Gross” Hasan Ramović ocijenio je saradnju veoma značajnom za dalje involviranje proizvodnje. Prisutnima se obratila potpredsjednica Opštine Nemša Omerhodžić, koja je uputila pozdrave poljoprivrednicima, i čestitke kompanijama na sklopljenoj saradnji. Jedan od učesnika edukacije farmer iz Tomaševa Vučko Pešić ocijenio je predavanje kao korisno sa željom da se sve pretvori u stvarnost i poljoprivrednici imaju sve ono što im je potrebno.M.N.


Pastor: Nikad bolji odnosi Srbije i Mađarske\nTanjug 10. decembra 2018. 00:05\nBEOGRAD – Predsednik Saveza vojvođanskih Mađara (SVM) Ištvan Pastor izjavio he da može nekome da se sviđa ili ne kako radi predsednik Srbije Aleksandar Vučić, ali da je činjenica da srpska privreda beleži pozitivne trendove o kojima govore ne samo Vlada, već i Međunarodni monetarni fond i međunarodni činioci.\nU intervjuu za današnju „Politiku“, on je naveo da u delu opozicije preovladavaju negativni komentari o Vučiću, a jednostavno ne žele da prihvate realnost.\nPo pitanju odnosa SVM i Srpske napredne stranke, Pastor kaže da taj odnos „nije od juče“ i da se gradio 10 godina.\n„Danas je partnerski i zasniva se na uzajamnom poštovanju, a u osnovi tog odnosa je principijelni dogovor koji je u vezi s političkim namerama da se od Srbije napravi zemlja u kojoj se može normalno živeti. U tom cilju se povlače svi potezi koji su racionalni, bez obzira na to koliko su u datom momentu bili bolni ili nepopularni“, rekao je Pastor.\nUpitan za položaj Mađara u Srbiji, on je rekao da su oni 1990-ih godina bili u dvostrukoj opoziciji, što se ogledalo u tome što su kao pripadnici manjinske zajednice bili doživljeni i kao građani drugog reda, dok su u isto vreme bili u opoziciji.\n„Danas to jednostavno nije tako, jer je mađarska zajednica u Srbiji prihvaćena s dužnim poštovanjem i ne vidim nikakve ekscese koji su bili karakteristični za ovu sredinu pre dvadesetak godina“, rekao je Pastor.\nPrema njegovim rečima, odnosi Srbije i Mađarske su veoma dobri i takvi nikada nisu bili.\n„Mi smo nažalost dva naroda koja su u proteklih 150-200 godina uvek bili na suprotstavljenim stranama i imamo opterećenu zajedničku prošlost i bez obzira na to što je politika usredsređena na sadašnjost i budućnost – odnosi iz prošlosti u izvesnoj meri opredeljuju i današnjicu i budućnost. U odnosima između Srba i Mađara došlo je do ‘prekoračivanja preko sopstvene senke“‘, rekao je Pastor.\nPastor kaže da suočavanje dveju strana s prelaskom „preko sopstvene senke“ nije bilo lako i smatra da su Srbi i Mađari prošli veoma trnovit put suočavanja sa zajedničkom prošlošću.\n„Neke od stranica te zajedničke prošlosti smo zatvorili, i to najbolnije stranice, i dobro je da se interesi podudaraju po nizu pitanja, što stvara šansu za gradnju dugoročnih i uravnoteženih odnosa. Ima zlonamernika koji sve relativizuju i kažu da to nije ništa posebno, ali greše jer to nije stvar za potcenjivanje ili relativizaciju. Da je tako, onda bi Mađarska i Srbija imali iste odnose i sa drugim susednim državama, a to jednostavno nije tako. Treba konstatovati da ni Srbija nema nijednog komšiju sa kojim ima tako dobre odnose kao što ima sa Mađarskom i obrnuto“, rekao je Pastor.


Prijem za takmičare, članove horske i recitatorske sekcije kod direktora\nDirektor Behram-begove medrese Ahmed Hatunić primio je učenike naše škole koji su u prethodnom periodu ostvarili značajne rezultate na takmičenjima, kao i članove horske i recitatorske sekcije, učesnike mnogih programa.\nTom prilikom se direktor obratio učenicima, govoreći im o značaju njihovih uspjeha u ličnom razvoju, ali i značaju uspjeha u radu medrese. Čestitao im je na njihovim uspjesima, izrazivši očekivanja da će uspjesi u narednim školskim godinama biti na još višem nivou.\nPrijemima su prisustvovali učenici koji su učestvovali na kantonalnim takmičenjima iz biologije, hemije, geografije, informatike, engleskog jezika, zatim debatanti i učesnici dramske sekcije koji su na 14. Festivalu srednjoškolskog dramskog stvaralaštva u Bosni i Hercegovini, održanog u Konjicu, osvojili značajne nagrade. Također, upriličen je i prijem za učenike koji su članovi horske i recitatorske sekcije, a koji su u tekućoj školskoj godini imali preko 25 nastupa školskog, gradskog, kantonalnog i državnog karaktera.\nPored direktora, prijemima su prisustvovali i predmetni profesori te pedagog škole Fuad Imširović.


SASTANAK RADNE GRUPE ZA PRISTUPANJE REPUBLIKE SRBIJE STO\nPRVI SASTANAK RADNE GRUPE ZA PRISTUPANJE\nREPUBLIKE SRBIJE STO\nDelegacija Republike Srbije, na čelu sa ministrom za ekonomske odnose sa inostranstvom RS, Milanom Parivodićem učestvovala je 07. oktobra 2005. godine na Prvom sastanku Radne grupe za pristupanje Republike Srbije, Sverskoj trgovinskoj organizaciji. U toku pregovora, ministar Parivodić je obavio posebne pregovore sa visokim predstavnicima STO, kao i sa predstavnicima pojedinih država članica STO.\nNakon uvođenja tkz »dvostrukog koloseka«, Republika Srbija je 07. decembra 2004. godine, u svojstvu autonomne carinske teritorije, podnela zahtev za članstvo u STO. Da podsetimo, na sednici Generalnog Saveta STO 15. februara 2005. godine, prihvaćeni su posebni zahtevi Republike Srbije, odnosno Crne Gore, za početak proseca pregovora. Istom odlukom je formirana i radna grupa za pristupanje Republike Srbije STO. Republika Srbija je do sada dostavila opširan Memorandum o spoljnotrgovinskom režimu , kao i niz drugih informacija i dokumenata koja su potrebna za početak pregovora.


Dijalog Kosova i Srbije “uživo“ - BIRN\nDijalog Kosova i Srbije “uživo“\nU jedinstvenoj debati koju organizuju Internews Kosovo i BIRN, šefica pregovaračkog tima Kosova Edita Tahiri i bivši glavni pregovarač Srbije Borislav Stefanović pristali su da pred kamerama govore o dogovorima postignutim tokom pregovora vođenih pod posredstvom Evropske unije.\nDvoje političara prvi put razgovaraju bez posredstva glavnog pregovarača EU Roberta Kupera i prisećaju se najtežih trenutaka osamnaestomesečnih pregovora.\nDebata će ove nedelje biti emitovana u ponedeljak, 3. decembra na TV21 na Kosovu, i u četvrtak, 6.decembra u 21h na B92 INFO.\nU prvoj seriji regionalnih i televizijskih debata pod nazivom ‘Tema’, Tahiri i Stefanović govore o izazovima koje su imali u procesu postizanja sedam sporazuma i problemima sa kojima su se suočili u procesu implementacije ovih sporazuma na terenu.\nOd marta 2011. pod pokroviteljstvom Evropske unije održava se tehnički dijalog između Kosova i Srbije koji za cilj ima normalizaciju odnosa dve strane. Do sada su postignuti sporazumi o slobodi trgovine, međusobnom priznavanju fakultetskih diploma, predstavljanju Kosova na regionalnim skupovima i o slobodi kretanja koja obuhvata i dogovor o integrisanom upravljanju prelazima.\nTokom razgovora uživo između Prištine i Beograda ova dva izaslanika ušla su u polemiku oko toga šta je tačno dogovoreno, naročito kada je u pitanju dogovor o integrisanom upravljanju granicama koji su dve strane postigle 2. decembra, 2011. godine.\nKada je u pitanju ova tema, bivši šef pregovaračkog tima Srbije Borko Stefanović insistira na tome da su Beogradu date garancije da neki od postignutih dogovora nisu primenljivi na severu Kosova.\n“Dogovorili smo se da EULEX ima izvršnu ulogu u Jarinju i Brnjaku”, rekao je Stefanović insistirajući da, ako to nije tako na severu, onda, što se Srbije tiče, “neće biti nikakvog dogovora”.\nS druge strane, pregovarač Edita Tahiri rekla je Stefanoviću da je on pogrešno informisao svoju skupštinu nakon što je postignut dogovor o tehničkom protokolu.\nOva epizoda je prva u nizu od nekoliko regionalnih debata između Kosova i Srbije koje će biti emitovane i na Kosovu i u Srbiji a koje imaju za cilj da demistkfikuju pregovarački proces i otvore u javnosti razgovor o temama važnim za obe strane.\nAuthor birnEUPosted on December 3, 2012 Categories News and Events, Uncategorized\nPrevious Previous post: BIRN Launches Book on Mladic in the Media


U Srbiji od posledica gripa umrlo 29 osoba, koliko u Nišu i dalje tajna\nPočetak/Zdravlje/U Srbiji od posledica gripa umrlo 29 osoba, koliko u Nišu i dalje tajna\nU Srbiji je od početka ove sezone od komplikacija izazvanih gripom preminulo 29 osoba, dok je 104.687 osoba obolelo od te bolesti, navodi se u najnovijem izveštaju Instituta za javno zdravlje Srbije „Batut“.\nU prethodnom izveštaju „Batuta“ objavljenom 8. februara bilo je rečeno da se grip može smatrati uzrokom smrti 15 lica, a broj obolelih bio je 84.969.\nU izveštaju „Batuta“ se kaže da je nајvеći brој оbоlеlih u nаšој zеmlji bеlеži sе коd dеcе u uzrаsnој grupi dо čеtiri gоdinе“, ali se ne navodi u kom mestu je koliko lica preminulo.\nU Nišu je epidemija gripa prijavljena 8. februara, ali je i dalje obavijena velom tajne, tako da je poslednji put potvrdjena smrt policajca preminulog od gripa minulog vikenda.\nOn je bio šesti pacijent koji je preminuo na Infektivnoj klinici u Nišu zbog komplikacija izazvanih gripom.\nPrema nezvaničnim informacijama od gripa su u toj zdravstvenoj ustanovi pre dva dana preminule još dve ženske osobe, ali nema zvanične potvrde te informacije.\nZaposleni u upravi Kliničkog centra, na Klinici za infektivne bolesti i na Institutu za javno zdravlje Niš za sve informacije upućuju novinare na Institut „Batut“, međutim ni tamo se ne mogu dobiti informacije o broju obolelih, hospitalizovanih i preminlih lica u niškom Kliničkom centru.\nLončar predlaže produženje raspusta zbog gripa\nBatut epidemija gripa Grip


Vučić nakon sastanka poručio: Nećemo nikome dozvoliti da Srbe ugrozi u Crnoj Gori! – Borba\nPredsjednik Srbije, Aleksandar Vučić je rekao, nakon sastanka sa predstavinicma Srba iz Crne Gore da sam sastanak nije bio nimalo lak, jer se govorilo o problemima regiona.\n– Od Slovenije, Hrvatske, BiH, Republike Srpske, zahvalan sam svima koji su prisustvovali sastanku, jer smo pokazali jedinstvo našeg naroda. Želju da sačuvamo srpsku kulturu i tradiciju – kazao je predsjedik Srbije i naglasio da Srbija neće ponavljati svoje greške iz prošlosti, ali neće ni dozvoliti nikome da ugrožava nacionalni identitet.\nKazao je da je zahvalan svima jer predstavljaju uvijek iste političke opcije.\n“Pokazali smo jedinstvo našeg naroda, da se borimo za očuvanje srpskog jezika, da se borimo mirnim putem. Razmatrali smo u svakoj zemlji položaj srpskog naroda i kako možemo da pomognemo. Pomagaćemo našem narodu, radićemo na očuvanju srpskog jezika i ćiriličnog pisma”, rekao je predsjednik Vučić.\nSrbija, dodaje, neće ponavljati greške iz prošlosti, “nećemo nametati svoju volju nikome, ali nećemo ni dozvoliti nikome da ugrožava nacionalni identitet”.\n“Posebno mi je drago što smo veliki sastanak imali ovdje, to je dobar signal za budućnost naroda u cijelom regionu”, rekao je Vučić i najavio sljedeći susret u ovakvom formatu krajem avgusta.\nOn se posebno osvrnuo na situaciju u Crnoj Gori i naglasio da će se boriti za opstanak i ostanak našeg naroda na svojim ognjištima i poručio da Srbija neće nikom dozvoliti da ugrožava entitetska prava našeg naroda.\nSDP sjutra bira lidera: Draginja Vuksanović Stanković jedini kandidat\nVladimir Lausevic komentariše 2 godine ago\nVucicu , nastavi sa cool ponasanjem prema cg. Milo na to nema odgovor! Srbi u CG, Samo Hrabro! Sv.Sava i Sv.Vasilije su na nasoj strani! A bogami i Sv.Petar cetinjski i Novak Djokovic


Katar predstavio planove za prvi fudbalski stadion od brodskih kontejnera – DOM INFO |\nNapušteni stadioni i raspadajuće arene česta su slika nakon događaja poput Svjetskog prvenstva i Olimpijade. U potrazi za održivijom gradnjom, Katar je predstavio planove za prvi potpuno modularni stadion u svijetu za Svjetsko prvenstvo u fudbalu 2022. godine kojeg su dizajnirali Fenwick Iribarren, Schlaich Bergermann Partner i Hilson Moran. Stadion Ras Abu Aboud sa 40.000 sjedišta biće izgrađen uglavnom od brodskih kontejnera kako bi se omogućila demontaža i rekonstrukcija.\nPlanovi za ovaj stadion najnoviji su od ukupno predloženih osam za domaćina Svjetskog prvenstva u Kataru. Za razliku od stadiona prije njega, Ras Abu Aboud biće modularan, a takav pristup rezultira manjom količinom otpada i smanjenom emisijom ugljenika, pa može dobiti sertifikat sa četiri zvjezdice za ocjenu globalne održivosti.\n“Ovo mjesto je savršeno naslijeđe koje se može sklopiti u potpunosti na novoj lokaciji ili rastaviti i pretvoriti u brojne manje sportske i kulturne prostore”, rekao je Hassan Al-Thawadi, generalni sekretar Organizacionog odbora Svjetskog prvenstva u fudbalu 2022. godine.\nOčekuje se da će novi stadion Svjetskog prvenstva u Kataru biti dovršen 2020. godine i smješten na 450.000 kvadratnih metara u blizini luke Doha.


Predsjednica Odbora za rodnu ravnopravnost učestvovala na sastanku o projektu „Istraživanje OEBS-a o dobrobiti i bezbjednosti žena“\nčetvrtak, 17 maj 2018 11:15\nPredsjednica Odbora za rodnu ravnopravnost Nada Drobnjak, učestvovala je na sastanku o projektu „Istraživanje OEBS-a o dobrobiti i bezbjednosti žena“, koji je održan u Podgorici.\nSerani Siegal, menadžerka projekta predstavila je postignuti napredak, sprovedene aktivnosti kao i buduće korake u implementaciji projekta koji je u februaru 2017.godine predstavljen na WebEx sastanku lokalnim akterima koji u Crnoj Gori rade na sprečavanju i borbi protiv nasilja nad ženama.\nPredsjednica Odbora za rodnu ravnopravnost Nada Drobnjak je predstavila aktivnosti Odbora za rodnu ravnopravnost na polju sprječavanja i suzbijanja nasilja nad ženama i porodičnog nasilja.\nCilj projekta je sprovođenje istraživanja o rasprostranjenosti nasilja nad ženama u sedam država članica OEBS-a, a istraživanje će obuhvatiti zemlje u Jugoistočnoj Evropi i Istočnoj Evropi, uključujući i Crnu Goru.\nKrajnji cilj projekta je stvaranje baze podataka o različitim oblicima nasilja nad ženama, koja će se koristiti za unapređenje politika i planiranja nacionalnih aktera, kao što su sektor bezbjednosti, izvršne i zakonodavne institucije, socijalni servisi, kao i međunarodni akteri. Podaci se mogu koristiti za izvještavanje u sklopu različitih međunarodnih okvira Ujedinjenih Nacija i Savjeta Evrope.\nNa sastanku su učestvovali predstavnici Ministarstva za ljudska i manjinska prava, Ministarstva zdravlja i Instituta za javno zdravlje.


Izvor: RTS, 13.Jun.2021, 14:15\nPredsednik Aleksandar Vučić rekao je da je Srbija sve uradila što je od nje traženo iz Evropske unije, ali da zelenog svetla za Zapadni Balkan nema i neće ga biti.\nVučić je za TV Pink, zamoljen da prokomentariše to što nema otvaranja novih poglavlja sa Srbijom, kao ni početka pregovora sa drugim balkanskim zemljama, rekao da se premijerka Ana Brnabić veoma nasekirala, >> Pročitaj celu vest na sajtu RTS << jer je u ministarstvima poslednjih meseci rađeno danonoćno da bi se spremilo sve za klastere.\nVučić je istakao da je urađeno sve što je iz EU traženo, navodeći razdvajanje "Srbijagasa", akcize.., ali da pored toga nema ništa.\n"Moja poruka je nastavite da radite, to radimo zbog sebe. Mi smo na evropskom putu. Hoće, hoće, neće, neće, hvala im. Videćemo se na kraju godine kada budemo videli naše stope rasta i stope rasta drugih", zaključio je Vučić.\nNezavisne Novine: Vučić: Ako EU hoće, hoće, ako neće, hvala im\n16:48: Kolone vozila na Horgošu, gužva i na Kelebiji\n16:46: Sprinterka trazi pomoc MOK: Hoće na silu da me odvedu sa OI


RTCG - Radio Televizija Crne Gore - Nacionalni javni servis :: Tenis :: Nadal u finalu Indijan Velsa čeka Novaka ili Delpa!\nINDIJAN VELS 16. 03. 2013. 22:10 >> 22:28 0\nNadal u finalu Indijan Velsa čeka Novaka ili Delpa!\nŠpanski teniser Rafael Nadal odigrao je još jedan sjajan meč na turniru u Indijan Velsu savladavši u polufinalu Čeha Tomaša Berdiha sa 6:4, 7:5. Nadal se tako plasirao u finale u kojem će igrati protiv Novaka Đokovića ili Huana Martina Del Potra.\nSve do sedmog gema, kada je iskoristio treću brejk loptu, Nadal je izgubio samo četiri poena na svom servisu. Potom je uspješno došao do "+2" ali je morao da bude strpljiv i da set završi ponovo na svom servisu.\nBerdih je u drugom setu pogodio nekoliko teških udaraca i generalno podigao igru na veći nivo. Rafa je sa druge strane, izgubio svoj servis u osmom gemu i Berdih je poveo sa 5:3, međutim koliko je Španac veliki igrač pokazao je u narednom, kada je odmah vratio brejk.\nTo je poremetilo Berdih, pa je on počeo slabije da servira, a u 11. gemu odbranio je prvu, ali ne i drugu brejk loptu.\nPoslednji gem u meču bio je najduži, Berdih je uspio da prokocka tri brejk prilike, a Rafa prvu meč loptu. Drugu, međutim, nije propustio i došao je do finala Indijan Velsa.